title: Volosovon keramiikka

text: Keramiikassa erottuu kaksi toisistaan hienoisesti erottuvaa aliryhmää. Enemmistön aineistosta muodostaa kulttuurisesti dominoivien ryhmien keramiikka, jota valmistettiin levinneisyysalueen keskiössä. Vähemmistöön kuuluneet periferiset ryhmät seurasivat dominoivien ryhmien keramiikan valmistuksen muutoksia parhaan kykynsä mukaan. Näiden ryhmien keramiikassa on sisäisesti enemmän vaihtelevuutta valmistustekniikassa ja koristelussa. Käsiteltäessä ryhmien keraamista traditiota yhtenä kokonaisuutena voidaan yhteisiä piirteitä nimetä useita.


title: Volosovon keramiikka

text: Savimassa, josta astiat valmistettiin, oli paikallista tummaa savea. Siihen sekoitettiin linnunjätöksiä ja sulkia, simpukan ja kotiloiden kuorimurskaa sekä kasvinosia. Astian pohja leivottiin käsissä sormilla pieneksi kupiksi, jonka pohjalta alettiin rakentaa astian seinämiä. Savesta leivottiin muutaman senttimetrin levyisiä paksuja nauhoja, jotka kiinnitettiin valmistettuun pohjakappaleeseen yksi kerros kerrallaan. Näin edeteten kasvatettiin samalla syntyneen suuaukon sädettä niin, että syntynyt ruukku muistutti katkaistua kananmunaa. Astian muoto oli kulttuurin alkupuoliskolla tyypillisen kampakeraamisen tradition kaltainen. Myös Suomessa on valmistettu samanlaisia astioita vuosituhansia. Loppupuoliskolla vaikutteet eteläisten vasarakirveskulttuurien kanssa lisäsivät tasapohjaisten astioiden määrää.


title: Volosovon keramiikka

text: Vosovon keramiikkaa koristeltiin pääasiassa ulkopuolelta käyttämällä puu-, luu- ja kivileimasimia. Puuleimasimilla tehtiin kuoppia ja pieniä reikiä, jotka olivat pyöreitä tai kapeita. Ontolla linnunluulla tai putkimaisella kasvinvarrella painettiin rengasmaisia leimoja. Kampaleimoja, joita esiintyy ruukuista eniten, on voitu painaa luu- tai kivileimasimilla. Kampakuvioiksi luetaan pitkät leimat, joista erottuu väkäsillä tehtyjä syvempiä painaumia. Osa kampaleimoista muistuttaa ennemminkin harvahampaista painaumaa kuin kammanjälkeä. Myös kaksi- tai kolmirivisiä kampaleimoja tunnetaan. Ne on ilmeisesti valmistettu uurtamalla kivi- tai luukappaletta useasta suunnasta ristiin. Kampaleimat olivat yleensä 11−30 mm pitkiä ja 1−6 mm leveitä. Kierreleimat on voitu tehdä kepin ympäri kiedotun narun painaumista. Kalannikamista syntyneitä jälkiä esiintyy myös paljon. Astian suuaukon reuna on joskus koristeltu ja noin viidesosassa ruukkuja on myös sisäpintaan painettu leimoja.


title: Volosovon keramiikka

text: Edellä kerrottuja leimoja yhdistelemällä on muodostettu suuri määrä kuvioita ja vaakasuuntaan järjestettyjä raitoja ja ornamentteja, jotka kiersivät ruukun kylkiä ympäri. Leimosta on rakennettu sik-sak-kuvioita, vinoneliöitä, kolmioita, verkkokuvioita, aaltorivejä, pisterivejä, viivoituksia ja niin edelleen.


title: Volosovon keramiikka

text: Keramiikan koristelu yhdessä muun esineistön erilaisuuden kanssa pajastaa Volosovon kultturissa paikallisia ryhmittymiä, joita voisi nimittää heimoiksi. Niitä kutsutaan nimeltä Keski-Volgan-, Okan-, Ylä-Volgan-, läntinen- ja luoteinen ryhmä.


title: Volosovon keramiikka

text: Sekoiteaineiden laadun vuoksi kaikkia ruukkuja ei tarvinnut polttaa, vaan ne olivat käyttökelpoisia sellaisinaan. Polttaminen tuli kuitenkin suorittaa kalkkipitoista aineiden vuoksi alhaisissa lämpötiloissa. Useimmat ruukut ovatkin keramisoituneet pinnastaan vain osittain, jolloin seinämän sisäosan massa on jäänyt tummaksi savimassaksi. Osittain polttaminen lienee ollut tarkoituksellista, koska seinämät tehtiin paksuiksi.


title: Volosovon keramiikka

text: Volosovon kulttuurin syntymismekanismi on toistaiseksi vielä epäselvä. Arvellaan, että se on syntynyt joko paikallisesti Ljalovon kulttuurista tai että se syntyi itäpuolisen alueen väestöstä siirtyessä Ljalovon keramiikan alueelle. Volosovon keramiikka eroaa Ljalovon keramiikasta monin tavoin, eikä keraamisen tradition syntymekanismia ole pystytty myöskään selittämään. Leviämiskeskus vaikuttaisi olleen Moskovan ja Kljazminskin (Клязьминск) seutu, jossa keramiikkaa valmistettiin tradition alkuaikoina.


title: Volosovon keramiikka

text: Myöhemmin traditio levisi lähes samalle Ljalovon alueelle ja antoi lähialueille impulsseja, jotka vaikuttivat myös niiden keraamiseen traditioon. Eräs kauas Ylä-Volgalta levinnyt vaikutusaalto saapui Karjalaan Äänisen rannoille noin 2500 eaa. ja Baltiaan asti. Myös itään Kamalle ja Ural-vuoristoon saakka levisi vaikutusaaltoja.


title: Volosovon keramiikka

text: Volosovon keramiikassa ilmeni sisäistä kehitystä, joka johti tyylilliseen eriytymiseen noin 2000 eaa.. Uusi valmistustekniikka hyödynsi kangaspussilla vuorattuja muotteja, joista ruukun aihiot irrotettiin pussia vetämällä. Koska kankaan jättämiä jälkiä suosittiin, syntyi uusi traditio, jonka erotti aikaisemmasta kangaskuvioinnin perusteella. Uutta tyylin varianttia kutsutaan tekstiilikeramiikaksi.


title: Volosovon keramiikka

text: Volosovon keramiikkaa ovat tutkineet muun muassa I.K. Tsvetkova, A.H. Khalikova, O.N. Bader, D.A. Kra, V.P. Tretjakovin, Y.B. Tsetlin ja V.V. Nikitin.


title: Aberteifin linna

text: Aberteifin linna (, ) on keskiajalla rakennettu linna Aberteifin pikkukaupungissa Etelä-Walesissa. Linnassa järjestettiin vuonna 1176 runouden ja musiikin juhla, jota pidetään historian ensimmäisenä Eisteddfodina.


title: Aberteifin linna

text: Normannivalloittajat rakensivat Teifijoen suulle ensimmäisen linnoituksen 1000-luvun lopulla. 1100-luvun alussa joen yli rakennettiin silta ja linnan nykyinen paikka linnoitettiin. Alueen normanneilta valloittanut Rhys ap Gruffudd aloitti kivisen linnan rakennuttamisen paikalle vuonna 1171.


title: Aberteifin linna

text: Osa linnasta hävitettiin Oliver Cromwellin määräyksestä 1600-luvulla, kun rojalistit luovuttivat – tiukan vastarinnan jälkeen – linnan parlamentaristeille Englannin sisällissodassa. Säilynyttä osaa linnasta käytettiin vankilana 1700-luvulle saakka. Rauniot olivat sen jälkeen yksityisomistuksessa ja niiden yhteyteen rakennettiin 1700-luvulla ja 1800-luvun alussa Castle Greenin kartanorakennus. Ceredigionin kreivikunnan hallinto (, ) osti pitkään rappiolla olleen kartanon vuonna 2003 ja aloitti raunioiden kunnostustyöt.


title: Aberteifin linna

text: Mittava restaurointiprojekti päättyi 2015, ja linna on jälleen avoinna yleisölle.


title: Manzac-sur-Vern

text: Manzac-sur-Vern on kunta Lounais-Ranskassa Dordognen departementissa Akvitanian alueella. Kunnassa on historiallisesti tärkeä linna "Château de Leyzarnie".


title: Carmarthen

text: Carmarthen () on kaupunki Etelä-Walesissa. Kaupunki on Carmarthenshiren kreivikunnan hallinnollinen keskus. Se on Tywi-joen varrella noin kahdeksan kilometriä sen suistosta pohjoiseen.


title: Carmarthen

text: Carmarthenin alueella on ollut asutusta jo esihistoriallisina aikona. Se on ilmeisesti yksi vanhimpia kaupunkeja Walesissa. Ptolemaiosksen mukaan se oli 2. vuosisadalla eaa. Demetae-heimon pääkaupunki jonka nimi oli tuollon Moridumum.


title: Carmarthen

text:
Siellä on ollut roomalaisajalla linnoitus jonka läheltä on löytynyt amfiteatteri, jollaisia on Britanniasta löytynyt vain toinen, Isca Augusta (), tämän lisäksi. Amfiteatterilla on tehty perusteellisia kaivauksia 1960, ja se on vuodelta 75. Areena on 46 x 27 metriä ja karsomo kokonaisuudessaan 92 x 67 metriä. Teatterissa on kiviset seinät.
Vuonna 1546 vanha- ja uusi- Carmarthen yhdistyivät yhdeksi kaupungiksi. Se oli 1600- ja 1800-lukujen välillä tiheimmin asutettuja alueita ja Walesin tärkeimpiä kaupunkeja. 1900-luvulla on alue taantunut ja väestö on vähentynyt koska hiiliteollisuuden katoaminen on vienyt työpaikat, ja ihmiset ovat muuttaneet pois.


title: Singaporen kulttuuri

text: Singaporen kulttuuri on monipuolinen sekoitus Singaporen etnisten ryhmien kiinalaisten, malaijien ja intialaisten kulttuuria sekä myös kansainvälistä kulttuuria. Näkyvimmin maassa on edustettuna kiinalaisten kulttuuri; kiinalaiset muodostavat 75 prosenttia Singaporen väestöstä. Malaijeja maassa on 14 prosenttia ja intialaisia 8 prosenttia. Yhden vähemmistön muodostavat myös länsimaista tulleet työläiset. Yhteiskunta on varsin harmoninen ja eri rodut, kansallisuudet ja kieliryhmät elävät sovussa keskenään. Kulttuurien moninaisuus on kuitenkin tunnustettu potentiaalinen ongelma, ja maassa pyritään edistämään tasa-arvoa.


title: Singaporen kulttuuri

text: Historiallisesti Singapore kuuluu malaijikulttuuriin ja malaijit ovat Singaporen alkuperäiskansaa, mutta malaijit muodostavat nykyisin vain 14 prosenttia Singaporen viidestä miljoonasta asukkaasta. Suurimman väestöryhmän muodostavat kiinalaiset, jotka ovat tulleet alueelle siirtolaisina. Suuri osa kiinalaisista tuli Singaporeen siirtomaavallan aikana, ja heidän tärkein elinkeinonsa oli kaupankäynti. Siirtomaavallan aikana maahan tuli myös intialaisia, jotka tulivat työskentelemään muun muassa kumipuuviljelmillä. Iso osa intialaisista oli myös vankeja.


title: Singaporen kulttuuri

text: Kun Singapore erosi Malesian liittovaltiosta vuonna 1965, maassa alettiin rakentaa omaa identiteettiä. Maassa on pyritty luomaan monista vaikutteista yhtenäinen kulttuuri, mikä on ollut työlästä. Tämä johtuu osittain maan etnisten ryhmien suurista kulttuurieroista, seka-avioliittojen vähäisyydestä ja suurista sosiaalisista eroista. Nykyisinkin kiinalaisten käsissä on Singaporen talouselämä, ja he edustavat myös maan vaurainta ja korkeimmin koulutettua enemmistöä. Kiinalaisilla on maassa myös taloudellinen valta. Malaijit ja intialaiset kuuluvat pääosin alempiin tuloluokkiin, ja he ovat vähemmän koulutettuja. Lopputuloksena maahan on saatu kiinalaisten, malaijilaisten ja intialaisten kulttuurien kirjo. Jäljellä on myös brittiläisten vanhaa kulttuuria sekä myöhemmin tullutta amerikkalaista ja länsimaista kulttuuria. Maassa on kuitenkin alkuperäisillä paikoillaan etnisten ryhmien alkuperäiset asuinalueet kuten kiinalaisten asuttama Chinatown, intialaisten asuttama Little India sekä malaijien asuttama Geylang Serai.


title: Singaporen kulttuuri

text: Maan viralliset kielet ovat englanti, mandariinikiina, malaiji ja tamili. Englanti on maan eri kansallisuuksien kesken yleispätevä kommunikaatiokieli. Maassa puhuttu englanninkielen versio singlish on saanut vaikutteita maan aasialaisista kielistä, ja se nähdään myös osana kansallista identiteettiä. Mandariinikiinan käyttöä on perusteltu muun muassa eri murreryhmiä yhdistävänä tekijänä, sillä kiinalaisen kansanosan eri murreryhmät eivät alun perin ymmärtäneet toisiaan. Mandariinikiinaa puhuu äidinkielenään hieman alle puolet Singaporen kiinalaisväestöstä. 30 % puhuu muita kiinan murteita ja loput englantia. Intialaisväestöstä 43 % puhuu tamilia ensisijaisena kielenään ja malaijeista 90 % puhuu ensisijaisesti malaijia. Maan hallitus toivoi vielä 1980-luvun lopulla että brittienglanti olisi maan yhteinen kieli, mutta nykyisin hyväksytään myös singlish. Singlish rakentuu malaijin, kantoninkiinan ja hokkienkiinan kielistä sekä englannin kielioppivirheistä.


title: Singaporen kulttuuri

text: Singaporen kiinalaisväestön pääuskonto on buddhalaisuus. Heidän buddhalaisuuteensa on sekoittunut konfutselaisuutta, taolaisuutta ja animismia. Maassa on buddhalaistemppeleitä, jotka ovat saaneet vaikutteita Kiinasta ja Thaimaasta. Tärkeimmät buddhalaistemppelit ovat Thiang Hock Keng Temple, Siong Lim Temple ja Hong San See Temple.


title: Singaporen kulttuuri

text: Malaijiväestön uskonto on islam, joka saapui maahan arabikauppiaiden mukana 1400-luvulla. Näkyvin islamilainen tapahtuma maassa on paastokausi ramadan. Paaston päättymisjuhla on kiinalaisen uudenvuoden ohella maan värikkäimpiä tapahtumia. Maan suurin moskeija on Sultan Mosque.


title: Singaporen kulttuuri

text: Maan intialaisten uskonto on hindulaisuus. Maassa on noin 20 hindutemppeliä, niistä vanhin on vuonna 1827 rakennettu Sri Mariamman -temppeli. Hindujen näkyvimmät juhlat ovat kiitos- ja katumusrituaali Thaipusam, sekä Thimithi-festivaali ja rauhallisempi perhejuhla Deepavali.


title: Singaporen kulttuuri

text: Myös kristinusko on maassa edustettuna ja maassa vietetään kristillisiä juhlapäiviä joulupäivänä ja pitkänäperjantaina.


title: Singaporen kulttuuri

text: Singaporen hallitus valvoo tiukasti maan sanomalehtiä ja sanomalehdet harjoittavat itsesensuuria. Sensuurin uskotaan rajoittavan rodullisia tai uskonnollisia konflikteja. Suuria sanomalehtiä maassa ovat sanomalehti The Straits Times, iltapäivälehti New Paper, liike-elämään keskittyvä The Business Times ja kiinankielinen Lian He Zao Bao. Radioasemia on monia, ja ne lähettävät ohjelmaa maan kaikilla kielillä. Maassa on kolme TV-kanavaa ja pari malesialaista kanavaa on myös näkyvissä. Satelliittitelevisiolupia ei ole yksityistalouksiin saatavilla. Internet-yhteydet maassa ovat nopeita ja langattomia verkkoja on keskustan alueella hyödynnettävissä.


title: Singaporen kulttuuri

text: Singaporen lentokenttä Changi on lentoliikenteelle merkittävä välilaskupaikka. Maassa on kuitenkin ulkomaalaisille turisteille muutakin nähtävää, ja maassa käy noin seitsemän miljoonaa turistia vuosittain. Merkittäviä matkakohteita ovat muun muassa Singaporen vanha keskusta sekä siirtomaa-ajan korttelit etnisillä alueilla Chinatownissa ja Little Indiassa. Keskustan Orchad Roadin tavaratalot tarjoavat lukuisia ostosmahdollisuuksia. Singaporejoen ympäristöä on kehitetty ja alueella on useita ravintoloita ja kahviloita. Yksittäisistä rakennuksista on yksi suosituimmista matkakohteista vanha Raffles-hotelli, joka on myös kuuluisa maailmankuulusta cocktailistaan Singapore Slingistä. Myös luonnonnähtävyyksiä on tarjolla, kuten Jurongin lintupuisto ja Singaporen eläintarha.


title: Singaporen kulttuuri

text: Singaporessa tarjoillaan ruokaa kaikkialla. Maan ruokavalikoimat tarjoavat kaikkia aasialaiskeittiöiden herkkuja, mutta myös länsimaista ruokaa on saatavilla. Ravintoloiden tarjonnassa on hyvin nähtävillä maan etninen monipuolisuus. Maan tyypillisin ruokailumuoto on "hawkers"-ruoka, jossa ruoka valmistetaan pienissä kioskeissa kaasulla toimivalla wokkipannulla. Vanhojen ja perinteisten hawkers-keskusten lisäksi ravintoloita on perustettu ostoskeskusten yhteyteen. Hawkers-ruokaloista saa kiinalaista, malaijilaista ja indonesialaista ruokaa. Intialaista ruokaa, kuten tandooriruokaa on parhaiten tarjolla Little Indian alueella. Myös länsimaista ja japanilaista ruokaa on saatavilla. Supermarketit ovat hyvin varustettuja ja niissä myydään myös alkoholia.


title: Coursac

text: Coursac on kunta Lounais-Ranskassa Dordognen departementissa Akvitanian alueella. Kunnassa on historiallisesti tärkeä linna "Château de la Jarthe".


title: Salvador Sánchez Cerén

text: Salvador Sánchez Cerén (s. 18. kesäkuuta 1944) on elsalvadorilainen poliitikko, joka toimii maansa presidenttinä kesäkuusta 2014 alkaen.


title: Salvador Sánchez Cerén

text: Hänet valittiin presidentiksi niukalla äänten enemmistöllä vuoden 2014 presidentinvaaleissa, joissa hän oli vasemmistolaisen FMLN-puolueen ehdokas. Vastaehdokas oli Norman Quijano oikeistolaisesta ARENA-puolueesta.


title: Salvador Sánchez Cerén

text: Salvadorin sisällissodassa 1980-luvulla Ceren kuului kapinallisjohtajiin. Ennen valintaansa hän toimi edellisen presidentin Mauricion Funesin varapresidenttinä.


title: Intiantupaija

text: Intiantupaija ("Anathana ellioti") on suvun intiantupaijat ("Anathana") ainoa laji. Se muistuttaa tupaijaa ("Tupaia glis"), mutta eroaa siitä siten, että sillä on suuremmat korvat ja tiheämpi turkki. Intiantupaijalla on keltaisia, punaisia, ruskeita ja mustia täpliä. Lajia tavataan Ganges-joen seudulla sekä Länsi- ja Etelä-Intiassa ja sitä esiintyy metsissä. Eläin on kaikkiruokainen ja syö enimmäkseen hyönteisiä, matoja ja hedelmiä.


title: Villensauna

text: Villensauna eli Wilhelmsbadin kylpylä oli vuonna 1864 valmistunut kylpylähotelli Kaisaniemessä Helsingin rautatieaseman vieressä. Se oli Helsingin arvostetuimpia hotelleja ja kylpylöitä. Sillä oli vaihtuvia omistajia, joista tunnetuin oli Pavel Sinebrychoff.


title: Villensauna

text: Kylpylän perusti saksalainen papinpoika, vesitohtori Friedrich Everth, jonka kutsui Helsinkiin 1862 Hydropaattinen yhtiö. Evereth oli opiskellut Berliinissä teologiaa ja lääketiedettä ja myöhemmin toiminut Moskovassa apulaislääkärinä, kuitenkin ilman ammattipätevyyttä. Toiminnassaan hän yhdisteli lääketiedettä ja perinteisiä hoitoja.


title: Villensauna

text: Laitoksessa oli hotellihuoneiden lisäksi 54 kylpyhuonetta. Kylpylänjohtaja oli Friedrich Everth. Kylpylän käyttämä vesi johdettiin aluksi suoraan puiston lammikosta, mutta koska se osoittautui huonolaatuiseksi, sen puhdistamiseksi rakennettiin kaivo ja hiekkasuodatin. Hotellivieraille oli tarjolla purjehdus Kaisaniemestä Alppipuiston rantaan.


title: Villensauna

text: Hotellin suosio väheni vuosisadan lopulla, ja ränsistynyt kylpylä purettiin lopulta Suomen Kansallisteatterin tieltä. Onni Tarjanteen suunnittelema teatterirakennus valmistui vuonna 1902, mutta Villensaunan nimi otettiin myöhemmin käyttöön teatterin pienen näyttämön nimenä Willensauna.


title: Villensauna

text: Juhani Ahon teoksessa "Helsinkiin" päähenkilö Antti tuli opiskelemaan Helsinkiin, ja hänen tarkoituksensa oli majoittua aluksi Villensaunaan. Kirjailija Zachris Topelius vieraili kylpylähotellissa säännöllisesti.


title: Villensauna

text: Helsingin Työväenyhdistyksen syntysanat lausuttiin hotellissa 1883.


title: Saint-Astier (Dordogne)

text: Saint-Astier on kunta Lounais-Ranskassa Dordognen departementissa Akvitanian alueella. Se sijaitsee Islejoen varrella. Kunnassa on historiallisesti tärkeä linna "Château de Puyferrat".


title: Coulounieix-Chamiers

text: Coulounieix-Chamiers on kunta Lounais-Ranskassa Dordognen departementissa Akvitanian alueella. Kunnan alueella olevassa Campniacin luolassa on ollut asutusta jo esihistoriallisella ajalla. Nähtävyyksiin kuuluu 1100-luvulta peräisin oleva leprasairaala "La Maladrerie", missä nimestä huolimatta ei ole koskaan hoidettu spitaalisia.


title: İlham Tanui Özbilen

text: İlham Tanui Özbilen (alun perin William Biwott Tanui; s. 5. maaliskuuta 1990 Kocholwo, Kenia) on Keniassa syntynyt ja myöhemmin Turkin kansalaisuuden saanut keskimatkojen juoksija, joka kilpailee 800 ja 1 500 metrillä. 800 metrillä Özbilenin ennätys on vuonna 2013 Mersinissä juostu 1.44,00 ja 1 500 metrillä vuonna 2013 Monacossa juostu 3.31,30.


title: İlham Tanui Özbilen

text: Hän voitti 1 500 metrin juoksun . Vuonna 2011 Turkin kansalaisuuden saanut Özbilen voitti hopeaa sisäratojen MM-kilpailuissa Istanbulissa vuonna 2012 ajalla 3.45,35. Helsingin 2012 EM-kisojen 1 500 metrin finaalissa Özbilen sijoittui alun perin kuudenneksi, mutta hänet hylättiin, sillä hän oli kaatanut kilpailussa suomalaisen Niclas Sandellsin ja näin vienyt tältä mahdollisuudet mitaleille. Lontoon olympialaisissa 2012 hän sijoittui kahdeksanneksi. Hän saavutti seuraavana vuonna 1 500 metrillä hopeaa sisäratojen EM-kilpailuissa Göteborgissa ajalla 3.37,22. Ulkoratakaudella hän voitti Euroopan joukkuemestaruuskilpailujen 1 500 metriä, Välimeren kisoissa kultaa 800 ja 1 500 metrillä sekä karsiutui Moskovan MM-kilpailuissa 1 500 metrin välierissä.


title: İlham Tanui Özbilen

text: Özbilen sijoittui 2014 Sopotin MM-hallikilpailuissa 1 500 metrillä neljänneksi. Zürichin EM-kilpailuissa hän karsiutui saman matkan alkuerissä. Sisäratojen EM-kilpailuissa 2015 Prahassa hän saavutti 1 500 metrillä hopeaa ajalla 3.37,74. Pekingin MM-kilpailuissa hän karsiutui saman matkan välierissä.


title: İlham Tanui Özbilen

text: Özbilen on 177 senttimetriä pitkä ja painaa 60 kilogrammaa. Häntä valmentaa romanialainen Carol Santa.


title: Txema Añibarro

text: José María "Txema" Añibarro Astondoa (s. 26. heinäkuuta 1979 Zeberio) on espanjalainen jalkapalloilija, joka edustaa Espanjan pääsarjassa Primera Divisiónissa pelaavaa SD Eibaria. Pelipaikaltaan Añibarro on puolustaja tai puolustava keskikenttäpelaaja. Etniseltä taustaltaan Añibarro on baski.


title: Txema Añibarro

text: Espanjan alasarjoissa urallaan kierrellyt Añibarro siirtyi tuolloin Espanjan toiseksi korkeimmalla sarjatasolla Segunda Divisiónissa pelanneeseen Eibariin jo vuonna 2008. Kolmannelle sarjaportaalle takaisin pudonneen kapteenina toiminut Añibarro johdatti joukkueensa kolmannelta sarjaportaalta Primera Divisióniin kahdessa vuodessa ja kaudeksi 2014-15 Eibar pääsi pelaamaan Primera Divisiónia Añibarron ollessa joukkueen kapteeni. Hän solmi vuonna 2014 joukkueen kanssa yksivuotisen sopimuksen. Kaudella 2014-2015 Añibarro pelasi Primera Divisiónissa 15 ottelua ilman maaleja.


title: N-asetyylineuramiinihappo

text: N-asetyylineuramiinihappo eli aseneuramiinihappo eli sialihappo (CHNO) on biologisesti tärkeä aminosokeri ja neuramiinihapon asetyloitu johdannainen. N-asetyylineuramiinihappoa esiintyy useiden eliöiden, muun muassa bakteerien ja eläinten soluissa.


title: N-asetyylineuramiinihappo

text: Bakteereissa N-asetyylineuramiinihappoa esiintyy osana solukalvoa glykokonjugaatteina. Eläimissä yhdiste on sokerikomponentteina muun muassa glykoproteiineihin kuuluvissa musiineissa. Lisäksi se on osa aivoissa keskushermoston säätelyyn osallistuvia gangliosideja, jotka ovat glykosfingolipidejä. Gangliosidit toimivat reseptoreina monille sekä eläinten itsensä tuottamille yhdisteille että vierasaineille ja bakteereille ja viruksille. Esimerkiksi influenssavirukset sitoutuvat ihmisen solukalvojen N-asetyylineuramiinihappoihin limakalvoilla..


title: N-asetyylineuramiinihappo

text: Sekä prokaryootit että eukaryootit kykenevät biosyntetisoimaan N-asetyylineuramiinihappoa. Molemmilla synteesin lähtöaineena toimii N-asetyyliglukosamiini, joka epimeroidaan N-asetyylimannosamiiniksi. Tämä aminosokerifosforyloidaan N-asetyylimannosamiini-6-fosfaatiksi, joka kondensoituu fosfoenolipyruvaatin kanssa N-asetyylineuramiinihappoaldolaasin katalysoimana muodostaen N-asetyylineuramiinihappo-9-fosfaattia. Tämä fosfaattijohdannainen hydrolysoidaan N-asetyylineuramiinihapoksi N-asetyylineuramiinihappo-9-fosfataasin katalysoimana. Bakteereilla on myös muita N-asetyylineuramiinihappoa muodostavia entsyymejä kuten N-asetyylineuramiinihapposyntaasi, joka kondensoi fosfoenolipyruvaattia N-asetyylimannosamiinin kanssa ilman fosfaattivälituotteen muodostumista tai N-asetyylineuramiinihappolyaasi, joka kondensoi N-asetyylimannosamiinia pyruvaatin kanssa. Tämän jälkeen N-asetyylineuramiinihappo aktivoidaan muodostamalla siitä nukleosidi sytidiinitrifosfaatin kanssa.


title: N-asetyylineuramiinihappo

text: N-asetyylineuramiinihapolla on tärkeä biokemiallinen rooli ja sitä käytetään paljon biokemiallisissa ja lääketieteellisissä tutkimuksissa. Yhdisteelle on kehitetty bioteknillinen synteesi, joka perustuu N-asetyylineuramiinihappolyaasin käyttöön. Tuotanto-organismina käytetään "Escherichia coli" -bakteeria. Tuotanto tapahtuu entsyymikalvoreaktoreissa.


title: O’Dayne Richards

text: O’Dayne Richards (s. 14. joulukuuta 1988 Halfway Tree, Jamaika) on jamaikalainen kuulantyöntäjä. Hänen ennätyksensä on Rabatissa heimäkuussa 2017 työnnetty 21,96. Tulos on myös Jamaikan ennätys.


title: O’Dayne Richards

text: Hän voitti kultaa vuoden 2011 kesäuniversiadeissa Shenzhenissä, vuoden 2014 Kansainyhteisön kisoissa Glasgow'ssa silloisella ennätystuloksellaan 21,61 ja vuoden 2015 Pan-Amerikan kisoissa Torontossa niin ikään silloisella ennätyksellään 21,69. Richards on myös kaksinkertainen Keski-Amerikan ja Karibian mestari. Hän oli mukana myös vuoden 2013 MM-kilpailuissa Moskovassa, mutta jäi siellä karsintaan. Hän karsiutui myös Sopotin MM-hallikilpailuissa 2914. Richards sivusi omaa ennätystään 21,69 vuoden 2015 MM-kilpailuiden finaalissa, jossa hän saavutti pronssia.


title: O’Dayne Richards

text: Rion olympialaisissa 2016 hän oli kahdeksas tuloksella 20,64. Hän karsiutui loppukilpailusta Lontoon MM-kilpailuissa 2017. Seuraavana vuonna hän sijoittui 11:nneksi Birminghamon MM-hallikilpailuissa ja neljänneksi Gold Coastin Kansainyhteisön kisoissa 2018.


title: O’Dayne Richards

text: Ulkona


title: O’Dayne Richards

text: Sisällä


title: Marco Fassinotti

text: Marco Fassinotti (s. 29. huhtikuuta 1989 Torino) on italialainen korkeushyppääjä. Seuratasolla hän edustaa CS Aeronautica Militarea.


title: Marco Fassinotti

text: Barcelonan EM-kisoissa 2010 Fassinotti oli yhdeksäs ja Zürichin EM-kisoissa 2014 seitsemäs. Pariisin sisäratojen EM-kisoissa 2011 ja Sopotin sisäratojen MM-kisoissa 2014 hän oli kuudes. Fassinotti on voittanut Italian mestaruuden kahdesti ulkona (2013 ja 2015) ja kerran sisäradoilla (2014).


title: Marco Fassinotti

text: Fassinottin ennätys ulkoradoilla on kesäkuussa 2015 Oslossa hypätty 233. Helmikuussa 2016 hän hyppäsi halliennätyksensä 235, joka sivusi sisäratojen Italian ennätystä.


title: Liukurengastiiviste

text: Liukurengastiivistettä käytetään pyörivän akselin tiivistämiseen läpiviennin yhteydessä.


title: Herbert Boyer

text: Herbert Boyer (s. 10. heinäkuuta 1936) on yhdysvaltalainen biokemisti, joka ensimmäisenä vuonna 1973 onnistui muuttamaan eliön perimää ujuttamalla erään bakteerin perimään toisen lajin DNA:ta. Näin hän loi yhdistelmä-DNA-tekniikan.


title: Herbert Boyer

text:
Boyer valmistui tohtoriksi Pittsburghin yliopistosta 1963. Työskenneltyään eri laboratorioissa hän päätyi Kalifornian yliopiston Berkeleyn kampukselle biokemian professoriksi. Tähän aikaan tutkijoille oli selvinnyt, että DNA:n emäsjärjestys määrää, millaisia proteiineja solu tuottaa. Boyer onnistui vuonna 1973 muuttamaan "Escherichia coli" -bakteerin emäsjärjestystä siirtämällä sen DNA:han vieraasta lajista otettua DNA:ta.
Vuonna 1976 Boyer perusti yhdessä pääomasijoittaja Robert A. Swansonin kanssa Genentech-yrityksen erityisesti synteettisen insuliinin tuottamiseen. Yritys on laajentunut monille lääketeollisuuden aloille. Boyer sai The Economist -talousaikakauslehden innovatiivisuuspalkinnon yhdessä Stanley Cohenin kanssa 2005.


title: Huang Shih-Feng

text: Huang Shih-Feng (s. 2. maaliskuuta 1992) on taiwanilainen keihäänheittäjä. Hänen ennätyksensä on vuonna 2016 Kawasakissa heitetty 83,82.


title: Huang Shih-Feng

text: Huang voitti kultaa alle 18-vuotiaiden MM-kisoissa 2009 Bressanonessa tuloksella 74,00. Vuonna 2015 hän voitti kultaa Aasian-mestaruuskilpailuista Wuhanista ja hopeaa kesäuniversiadeista Gwangjusta tuloksella 81,27 m.


title: Huang Shih-Feng

text: Ensimmäistä kertaa Huang heitti yli 80 metrin vuonna 2013.


title: Ruosniemen panimo

text: Ruosniemen panimo on Porin Ruosniemessä sijaitseva porilais-espoolainen pienpanimo. Panimo keskittyy käsintehtyihin laatuoluihin ja toiminta-ajatus on luoda maultaan omaleimaisia ja haastavia oluita. Panimon tuotteet valmistetaan itse suunnitellulla ja rakennetulla laitteistolla vanhassa kivinavetassa.


title: Ruosniemen panimo

text: Panimo valmistaa viittä tuotetta, joista Sihteeriä on myynnissä myös päivittäistavarakaupoissa:


title: Luettelo hissialan termeistä

text: Tämä on luettelo hissialaan kuuluvista termeistä.


title: Lummekoisa

text: Lummekoisa ("Elophila nymphaeata") on yleinen, vesistöjen läheisyydessä tavattava pienehkö perhoslaji.


title: Lummekoisa

text: Lummekoisan siipien pohjaväri on valkoinen, mutta laajalti ruskeakehnäinen sävyn vaihdellessa kellanruskeasta tumman kahvinruskeaan. Myös kuviointi vaihtelee paljon. Etusiipien etureunassa on pari puhtaan valkoista täplää ja siiven keskiosassa pyöreähkö valkoinen laikku, jota tummanruskeat poikkiviirut rajaavat. Siiven ulkoreunassa on myös rivi epäsäännöllisiä, valkoisia laikkuja. Takasiivet ovat enimmäkseen valkoiset ja niissä on kaksi poikkiviirua, joiden välissä on kellertävä, ruskeareunainen keskitäplä ja viirujen ulkopuolelta siipi on ruskeahko. Sekä etu- että takasiivissä aivan siiven ulkoreunassa on vaalean ruskeankeltainen juova. Siipiripset ovat ruskeat. Siipiväli 22–23 mm.


title: Lummekoisa

text: Joskus voi esiintyä tummanharmaita ("f. obscuralis") tai lähes mustia ("f. nigra") värimuotoja.


title: Lummekoisa

text: Lummekoisaa tavataan Pohjois-Afrikasta Euroopan poikki Keski-Aasiaan. Suomessa se esiintyy Etelä-Lapin korkeudelle saakka, pääasiassa kuitenkin Oulu-Kajaani-linjan eteläpuolella. Perhoset lentävät yhtenä sukupolvena kesäkuun lopulta elokuun lopulle huipun ollessa heinä-elokuun vaihteessa.


title: Lummekoisa

text: Lummekoisa on toukan ravintokasvien vuoksi sidoksissa vesistöihin, eikä se lennä kauas elinpaikaltaan. Tyypillisiä elinympäristöjä ovat lammet, kanavat ja muut hitaasti virtaavat vesistöt sekä makeassa että murtovedessä. Perhoset lepäilevät päivisin kasveilla, mutta lähtevät häirittyinä herkästi lentoon ja lento alkaa muutenkin jo iltapäivällä jatkuen yöhön. Perhoset tulevat valolle.


title: Lummekoisa

text: Toukka elää vesikasveilla, enimmäkseen veden alla, mikä on perhosilla hyvin poikkeuksellista. Se on aluksi miinaaja, mutta oleskelee myöhemmin irtileikkaamistaan lehdenpaloista muodostuvan suojan sisällä ja syö lehden alapintaa aiheuttaen lehtiin yläpuoleltakin näkyviä ikkunamaisia ohentumia. Kotelo sijaitsee suojassa kasvin varrella, hieman vedenpinnan alapuolella. Toukka talvehtii ravintokasvilla veden alla.


title: Lummekoisa

text: Toukan ravintokasveja ovat erilaiset kelluvalehtiset vesikasvit, kuten isoulpukka ("Nuphar lutea"), lumpeet ("Nymphaea"), vidat ("Potamogeton") ja palpakot ("Sparganium").


title: Limaskakoisa

text: Limaskakoisa ("Cataclysta lemnata") on vesistöjen tuntumassa tavattava pieni perhoslaji.


title: Limaskakoisa

text: Limaskakoisan etusiivet ovat kapean pitkänomaiset, väriltään sotkuisen vaaleanruskeasta lähes valkoiseen ja niiden keskellä on musta keskitäplä. Ulkoreunassa on rivi ruskeita täpliä. Myös takasiivet ovet vähäkuvioiset. Niiden poikki kulkee kaksi mutkittelevaa, ruskeaa poikkiviirua, joiden välissä on musta keskitäplä. Takasiiven ulkoreunassa on yhteensulautuneista mustista, sinikeskustaisista täplistä muodostuva vyö ja sen ulkopuolella likaisenkeltainen juova. Siipiväli 15–25 mm.


title: Limaskakoisa

text:
Lajin levinneisyys yltää Pohjois-Afrikasta lähes koko Euroopan kautta Keski-Aasiaan. Suomessa perhosta tavataan Etelä-Lappiin saakka. Perhoset lentävät yhtenä sukupolvena .
Limaskakoisa esiintyy vesikasveja kasvavien järvien, lampien, lampareiden ja muiden seisovien tai hitaasti virtaavien vesialueiden luona ja on esiintymiseltään paikallinen. Koiraat aloittavat lennon iltapäivällä ja naaraat liittyvät mukaan iltahämärissä. Molemmat sukupuolet tulevat valolle.


title: Limaskakoisa

text: Toukat elävät veden alla, lehdenkappaleista tekemänsä suojan sisällä. Osa toukista aluksi kovertaa lehtiä, mutta muutoin toukat elävät vapaina. Koteloituminen tapahtuu ravintokasville aivan veden pinnan alle. Toukka talvehtii.


title: Limaskakoisa

text: Toukkien ravintokasveja ovat etenkin limaskat ("Lemna"), mutta myös muutamat muut vesikasvit.


title: Tarbert

text: Tarbert () on kylä Hebridien saariryhmään kuuluvalla Na Hearadh'llä. Kylästä on lauttayhteys Ùigeen Skyein saarelle. Vuonna 2001 An Tairbeartin ympäristön asukkaista 57% oli gaelinkielisiä, mikä on vähemmän kuin muualla Na Hearadh'llä keskimäärin.


title: An Tòb

text: An Tòb eli An t-Òb () on kylä Hebridien saariryhmään kuuluvalla Na Hearadh'llä. Kylästä on lauttayhteys Beàrnaraigh na Hearadh'n saarelle. Vuonna 2001 kylän asukkaista 75% oli gaelinkielisiä.


title: Luettelo epäitsenäisten alueiden lipuista

text: Tämä on luettelo epäitsenäisten alueiden lipuista. Luetteloon on otettu Alankomaiden, Australian, Espanjan, Ison-Britannian, Kiinan, Portugalin, Ranskan, Tanskan, Uuden-Seelannin ja Yhdysvaltojen asuttujen merentakaisten alueiden ja erillishallintoalueiden liput. Liput on kerätty Wikimedia commonsista, värisävyjä ja mittasuhteita ei ole tarkistettu.


title: FS Tage (1886)

text: FS Tage oli Ranskan laivaston vuonna 1886 vesillelaskettu panssarikansiristeilijä. Alus oli alun perin parkkitakiloitu.


title: FS Tage (1886)

text: Alus tilattiin St. Nazairesta Ateliers et Chantiers de la Loirelta, missä köli laskettiin heinäkuussa 1886. Alus laskettiin vesille 28. lokakuuta 1886 ja otettiin palvelukseen joulukuussa 1890.


title: FS Tage (1886)

text: Alus poistettiin palveluksesta vuonna 1910 ja se romutettiin.


title: Adrar (Mauritania)

text: Adrar on hallintoalue Mauritaniassa. Se on saanut nimensä maan luoteisosassa sijaitsevasta samannimisestä ylätasangosta. Alueen pinta-ala on 215 000 neliökilometriä. Sen hallinnollinen keskus on Atarin kaupunki. Asukkaita on 69 500 henkeä (vuonna 2000).


title: Adrar (Mauritania)

text: Adrarin alue rajoittuu pohjoisessa Länsi-Saharaan ja Mauritanian Tiris Zemmourin alueeseen, idässä Maliin ja Hodh El Charghin alueeseen, etelässä Tagantin ja Trarzan alueisiin sekä lännessä Inchirin alueeseen. Se on etupäässä kuivaa Saharan autiomaata, jonka kasvillisuus on hyvin vähäistä. Alue käsittää neljä departementtia ja 11 kuntaa:Adrarin ylängön kanta-asukkaita ovat berberit ja keitaiden mustat maanviljelijät. Lamtuna-heimon berberit valtasivat sen 900-luvulla. Kolmesataa vuotta myöhemmin makil-heimon arabit alistivat berberit. Ouadanen ja Chinguettin keitaat toimivat keskiajalla Marokon Sijilmasasta ja Marrakechista Senegal ja Niger -joille suuntautuneen karavaanikaupan pysähdyspaikkoina. 1700-luvulla alueelle syntyi Adrarin emiirikunta. Sen yhteiskuntarakenteen huipulla olivat hasan-arabiryhmään kuuluvat soturit, heidän alapuolellaan karjanhoitoa harjoittavat zenaga-berberit ja alinna maata viljelevät orjat. Ranskalaiset valloittivat alueen vuonna 1909, mutta Adrarin emiiri kapinoi heitä vastaan vielä 1930-luvun alussa. Nykyään berberit ovat sulautuneet arabeihin ja väestön enemmistön muodostavat mustien orjien jälkeläiset.


title: Adrar (Mauritania)

text: Seudun elinkeinoja ovat paimentolaisuuteen perustuva karjanhoito, taateleita, viljaa ja vihanneksia tuottava keidasviljely sekä perinteiset käsityöammatit. Atarissa on myös elintarviketeollisuutta. Suurin osa väestöstä on asettunut kuivuuden takia kaupunkeihin.


title: FS Sfax (1884)

text: FS Sfax oli Ranskan laivaston ensimmäinen vuonna 1884 vesillelaskettu panssarikansiristeilijä.


title: FS Sfax (1884)

text: Alus tilattiin Brestin laivastontelakalta ja sen köli laskettiin toukokuussa 1882. Alus laskettiin vesille 29. toukokuuta 1884 ja se otettiin palvelukseen kesäkuussa 1897.


title: FS Sfax (1884)

text: Alus poistettiin palveluksesta vuonna 1906 ja se romutettiin.


title: FS Davout (1889)

text: FS Davout oli Ranskan laivaston vuonna 1889 vesillelaskettu panssarikansiristeilijä.


title: FS Davout (1889)

text: Alus tilattiin Toulonin laivastontelakalta, missä köli laskettiin syyskuussa 1887. Alus laskettiin vesille lokakuussa 1889 ja se otettiin palvelukseen vuonna 1891.


title: FS Davout (1889)


title: Uposkoisa

text: Uposkoisa ("Acentria ephemerella") on vesistöjen äärellä tavattava pieni perhoslaji.


title: Uposkoisa

text: Uposkoisan etusiivet ovat pituuteensa nähden kapeat ja harmaanvalkoset ilman kuviointia, joskin etureunasta sävyltään tummemmat. Takasiivet ovat puhtaanvalkoiset. Siipiripset ovat melko pitkät. Osa naaraista on kokonaan siivettömiä. Takaruumiin selkäpuoli on osittain ruskea. Siipiväli 10–17 mm.


title: Uposkoisa

text: Uposkoisaa tavataan yleisenä lähes koko Euroopassa. Se on myös levinnyt vieraslajina Pohjois-Amerikkaan. Suomessa sitä tavataan Ahvenanmaalta ja etelärannikolta ainakin Tornion korkeudelle saakka. Perhoset ovat lennossa heinä-elokuussa.


title: Uposkoisa

text: Uposkoisa on sidoksissa vesistöihin, eikä sitä juuri tapaa muualta. Elinympäristöjä ovat järvet, lammet ja hitaasti virtaavat joet. Perhosen elintapa on sikäli erikoinen, että siivettömät naaraat elävät veden alla nousten pintaan vain parittelua varten. Koiraat lentävät lähellä veden pintaa ja parittelu tapahtuu nopeasti pinnalla. Koiraita voi lentää öisin valolle. Toukka elää vesikasveilla jopa kahden metrin syvyydessä, löyhän seitin tai lehdenkappaleista kasatun suojan naamioimana ja myös koteloituminen tapahtuu vedenpinnan alapuolella. Toukka talvehtii.


title: Uposkoisa

text: Toukan ravintokasveja ovat varsin monet vesikasvit, erityisesti vesirutto ("Elodea canadensis") ja näkinparrat ("Chara").


title: Atar (Mauritania)

text: Atar () on keidaskaupunki ja kunta sekä Adrarin alueen ja Atarin departementin hallinnollinen keskus Mauritaniassa. Se sijaitsee Saharan länsiosassa Adrarin tasangolla 435 kilometriä Nouakchottista koilliseen. Kaupungissa on 24 000 asukasta (vuonna 2000).


title: Atar (Mauritania)

text: Atar on vanha Saharan ylittävän karavaanikaupungin pysähdyspaikka. Se koostuu ksariksi kutsutusta vanhasta osasta ja sen ympärille rakennetusta nykyaikaisesta kaupungista. Ranskalaiset valtasivat Atarin vuonna 1909 ja rakensivat sen lähelle suuren varuskunnan, joka on sittemmin toiminut Mauritanian armeijan koulutuskeskuksena. Kaupungin kautta kulkee Nouakchottista Algerian rajalle johtava maantie. Sen lähistöllä sijaitsee myös lentokenttä.


title: FS Suchet (1893)

text: FS Suchet oli 1800-luvun lopulla valmistettu Ranskan laivaston panssarikansiristeilijä, jonka piti alun perin olla edeltäjänsä sisaralus. Alukseen valmistettiin kuitenkin pidempi runko.


title: FS Suchet (1893)

text: Alus tilattiin Toulonin laivastontelakalta ja sen köli laskettiin lokakuussa 1887. Alus laskettiin vesille 10. elokuuta 1893 ja se otettiin palvelukseen vuonna 1894.


title: FS Suchet (1893)


title: Mason Plumlee

text: Mason Alexander Plumlee (s. 5. maaliskuuta 1990 Fort Wayne, Indiana) on yhdysvaltalainen koripalloilija, joka on pelannut NBA:ssa vuodesta 2013 lähtien.


title: Mason Plumlee

text: Isona laitahyökkääjänä pelaavan Plumleen varasi 22. vuorolla Brooklyn Nets, jota Plumlee edusti kaksi kautta. Vuonna 2015 hän siirtyi Portland Trail Blazersiin ja kesken kauden 2016–2017 Denver Nuggetsiin. Plumleen Miles-veli on myös NBA-koripalloilija.


title: Mason Plumlee

text: Plumlee kuului Yhdysvaltain maajoukkueeseen vuoden 2014 MM-kilpailuissa, joissa maa voitti kultaa.


title: Purokoisa

text: Purokoisa ("Parapoynx stratiotata") on pieni, vesistöjen ympäristössä tavattava perhoslaji.


title: Purokoisa

text: Etusiivet ovat pitkät ja kapeat, pohjaväriltään valkoiset, mutta useimmiten kokonaan vaaleanruskeakehnäiset. Ulompi poikkiviiru erottuu vaihtelevasti, mutta on siiven tyven puolelta tummavarjosteinen. Siiven keskiosassa on valkoinen, mustareunainen täplä. Takasiivet ovat valkoiset ja niissä on selkeä musta poikkiviiru sekä sen sisäpuolella toinen, himmeämpi poikkiviiru. Myös aivan siiven ulkoreunassa on ohut, musta viiru. Siipiväli 21–30 mm.


title: Purokoisa

text: Purokoisaa tavataan Pohjois-Afrikasta Euroopan poikki Kiinaan, Euroopassa hyvin laajalle levinneenä. Suomessa havainnot keskittyvät maan eteläosiin. Perhoset lentävät yhtenä sukupolvena heinäkuun puolivälistä elokuun lopulle.


title: Purokoisa

text: Purokoisan elinpaikkoja ovat hitaasti virtaavat vesistöt, mutta perhoset voivat lentää joskus kauemmaksikin. Ne lähtevät liikkeelle melko myöhään illalla ja tulevat valolle. Toukat elävät veden alla kasvinkappaleista tekemänsä suojuksen suojissa. Myös koteloituminen tapahtuu veden alla.


title: Purokoisa

text: Toukan ravintoa ovat monet vesikasvit, muiden muassa sahalehti ("Stratiotes aloides"), vesirutto ("Elodea canadensis") ja lumpeet ("Nymphaea").


title: Seth Lloyd

text: Seth Lloyd (s. 1960) on konetekniikan professori MIT:ssä Yhdysvalloissa. Hän kutsuu itseään "kvanttimekaanikoksi". Hän tutkii mm. kvanttisysteemeitä ja on tehnyt uraauurtavia töitä kvanttilaskennan ja kvanttiviestinnän saralla.


title: Andre Drummond

text: Andre Jamal Drummond (s. 10. elokuuta 1993 Mount Vernon, New York) on yhdysvaltalainen koripalloilija, joka on pelannut NBA:ssa vuodesta 2012 lähtien.


title: Andre Drummond

text: Sentterinä pelaavan Drummondin varasi yhdeksännellä vuorolla Detroit Pistons, jota Drummond edustaa.


title: Andre Drummond

text: Drummond kuului Yhdysvaltain kultajoukkueeseen vuoden 2014 MM-kilpailuissa.


title: Andre Drummond

text: Drummond on pelannut ssa vuosina 2016 ja 2018. Kaudella 2015–2016 hänet valittiin liigan . Kausina 2015–2016 ja 2017–2018 hän oli NBA:n levypallotilaston ykkönen lukemin 14,8 ja 16,0.


title: Andre Drummond

text: Drummond tunnetaan huonona vapaaheittäjänä: hän on onnistunut urallaan vapaaheitoissa selvästi alle 50 prosentin tarkkuudella. NBA:ssa Drummondia rikotaan ajoittain tahallaan tämän heikkouden hyödyntämiseksi. 20. tammikuuta 2016 Houston Rockets rikkoi Drummondia 36 vapaaheiton arvoisesti. Drummond epäonnistui näistä 23:ssa, mikä rikkoi Wilt Chamberlainin edellisen ennätyksen (22) vuodelta 1967.


title: Tv-maailma

text: TV-maailma on viikoittain ilmestyvä television ja radion ohjelmatietolehti, joka alkoi ilmestyä vuonna 1998 ja joka tulee "Suomen Kuvalehden" ja "Seuran" tilaajille maksutta. Sen nykyinen päätoimittaja on Saija Hakoniemi.


title: Jamal Crawford

text: Aaron Jamal Crawford (s. 20. maaliskuuta 1980 Seattle, Washington) on yhdysvaltalainen koripalloilija, joka on pelannut NBA:ssa vuodesta 2000 lähtien.


title: Jamal Crawford

text: Cleveland Cavaliers varasi takamiehenä pelaavan Crawfordin kahdeksannella vuorolla. Crawford ei jäänyt Cavaliersiin vaan on edustanut useita eri NBA-seuroja. Crawford valittiin NBA:n kausilla 2009–2010, 2013–2014 ja 2015–2016. Hän on ensimmäinen kyseisen palkinnon kolme kertaa voittanut pelaaja. Kaudella 2011–2012 Crawford oli NBA:n tarkin vapaaheittäjä onnistuttuaan 92,7-prosenttisesti.


title: Nokkoskoisa

text: Nokkoskoisa ("Anania hortulata") on yleinen, mustavalkoinen yöperhoslaji.


title: Nokkoskoisa

text: Nokkoskoisa on varsin helposti tunnistettava perhoslaji. Siivet ovat pohjaväriltään valkoiset ja niiden ulkoreuna on musta. Sekä etu- että takasiiven poikki kulkee mustien täplien rivi. Etusiiven etureuna on musta ja siiven keski- sekä tyviosassa on muutama musta täplä. Lisäksi takasiivessä musta keskitäplä lähellä siiven tyveä. Aivan etusiiven tyvellä on keltaista väriä Ruumis on keltainen ja mustan kirjava. Siipiväli 27–33 mm.


title: Nokkoskoisa

text: Lajin levinneisyys ulottuu Pohjois-Afrikasta Euroopan poikki aina Baikalille saakka. Suomessa nokkoskoisaa tavataan Ahvenanmaalta ja etelärannikolta Etelä-Lappiin saakka. Perhoset lentävät yhtenä sukupolvena kesäkuun alusta heinä-elokuun vaihteeseen.


title: Nokkoskoisa

text: Nokkoskoisa elää niityillä, puistoissa, puutarhoissa. Se suosii nokkosia kasvavia melko viileän mikroilmaston ympäristöjä. Perhoset lentävät iltahämärissä ja tulevat valolle, mutta lähtevät päivälläkin häirittyinä helposti lentoon. Toukka talvehtii.


title: Nokkoskoisa

text: Toukan pääasiallisia ravintokasveja ovat nokkoset ("Urtica"), mutta se voi elää myös esimerkiksi mintuilla ("Mentha") ja herukoilla ("Ribes").


title: Yhdysvaltain avoin tennisturnaus 2014

text: Vuoden 2014 Yhdysvaltain avoin tennisturnaus pelattiin 25. elokuuta – 8. syyskuuta 2014 Queensissä, New Yorkissa. Se oli kaikkiaan 134. Yhdysvaltain avoin tennisturnaus ja vuoden neljäs Grand Slam -turnaus.


title: Yhdysvaltain avoin tennisturnaus 2014

text: Kaksinpelien puolustavat mestarit olivat miehissä turnauksen väliin jättänyt Espanjan Rafael Nadal ja naisissa Yhdysvaltain Serena Williams. Nadal joutui jättämään turnauksen väliin rannevamman vuoksi.


title: Yhdysvaltain avoin tennisturnaus 2014

text: Mestaruuden voitti miesten kaksinpelissä ensimmäisen Grand Slam -voittonsa saavuttanut Marin Čilić ja naisissa kolmannen kerran peräkkäin Serena Williams.


title: Glashütte Original

text: Glashütte Original on saksalainen luksuskelloja valmistava yritys, joka syntyi vuonna 1994 "VEB Glashütter Uhrenbetriebe" (GUB) -yrityksen yksityistämisen seurauksena. GUB oli Itä-Saksalainen konglomeraatti, joka perustettiin Glashütten alueen kellovalmistajista vuonna 1951. Konglomeraattiin kuului myös vuonna 1845 perustettu A. Lange & Söhne, joka kuului nykyisin Richemonttiin. Glashütte Original on yksi harvoista kellovalmistajista, joka valmistaa omat koneistonsa, ja sillä onkin kymmenen merkittävää innovaatiota mekaanisten koneistojen saralla.


title: Glashütte Original

text: Nykyisin Glashütte Original on osa Swatch Groupia.


title: Maurice Costello

text: Maurice George Costello (22. helmikuuta 1877 Pittsburgh, Pennsylvania – 29. lokakuuta 1950 Los Angeles, Kalifornia) oli yhdysvaltalainen näyttelijä, ohjaaja ja käsikirjoittaja. Costello oli 1890-luvun lopun ja 1900-luvun alun huomattavia vaudeville-esiintyjiä, ja hän oli yhdysvaltalaisen elokuvan ensimmäisiä miestähtiä. Hän työskenteli näyttelijänuransa ohella myös ohjaajana ja käsikirjoittajana.


title: Maurice Costello

text: Pennsylvanian Pittsburghissa irlantilaisille maahanmuuttajille vuonna 1877 syntynyt Costello teki ensimmäisen elokuvansa vuonna 1905. Costello oli ensimmäinen elokuvanäyttelijä, joka näytteli salapoliisi Sherlock Holmesia valkokankaalla. Costello oli Vitagraph Studiosin sopimusnäyttelijä, ja studiolla hänen vastanäyttelijänään oli usein Florence Turner. Kuten monien muidenkin mykkäelokuvanäyttelijöiden kohdalla, Costellon elokuvaura lähti laskuun äänielokuvan tulon myötä. Kuitenkin hän jatkoi elokuvantekoa aina vuoteen 1945 asti, mutta hänen roolinsa olivat ainoastaan avustajia tai pieniä sivurooleja.


title: Maurice Costello

text: Maurice Costello oli aviossa näyttelijä Mae Costellon (omaa sukua Altschuk; 1882–1929) kanssa vuodet 1902–1927. Costellot saivat kaksi tytärtä, näyttelijöinä myöhemmin työskennelleet Dolores Costellon ja Helene Costellon. Costellot päätyivät asumuseroon vuonna 1910, ja heidän avioeronsa myönnettiin vuonna 1927. Toisen kerran Costello avioitui taidemaalari Ruth Reevesin (1892–1966) kanssa vuonna 1939, mutta avioliitto päättyi eroon vuonna 1941. Costello kuoli sydänsairauteen 73-vuotiaana Los Angelesissa vuonna 1950. Hänet haudattiin katolilaiselle Calvaryn hautausmaalle East Los Angelesiin. Costello sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6515 Hollywood Boulevard 8. helmikuuta vuonna 1960.


title: Punatytönkorento

text: Punatytönkorento ("Pyrrhosoma nymphula") on tytönkorentoihin kuuluva kirkkaanpunainen sudenkorento.


title: Punatytönkorento

text: Punatytönkorento eroaa punaisella värityksellään selvästi muista Suomessa tavattavista tytönkorentolajeista, joista yksikään ei ole punainen. Naaraalla on koirasta tukevampi takaruumis. Vaikka laji on kirkasvärinen, se on usein varsin huomaamaton pysytellessään paikoillaan kasvillisuuden seassa.


title: Punatytönkorento

text: Punatytönkorennon takaruumiin pituus on 25–29 mm ja takasiiven pituus 19–25 mm.


title: Punatytönkorento

text: Lajia tavateen melkein koko Euroopassa, Marokon ja Tunisian pohjoisosissa sekä Aasiassa Kaspianmerelle asti. Itäisillä elinalueillaan punatytönkorento on harvinaistumassa. Se kuuluu Euroopassa kuitenkin monin paikoin yleisimpiin ja runsaslukuisimpiin hentosudenkorentolajeihin.


title: Punatytönkorento

text: Suomessa lajia esiintyy jokseenkin harvinaisena ja paikoittain. Esiintymät ovat usein kohtalaisen pieniä. Ahvenanmaalla lajia ei tavata.


title: Punatytönkorento

text: Punatytönkorentoa esiintyy virtaavilla vesillä. Varsinkin varjoisat paikat hidasvirtauksisilla korpipuroilla ja pikkujoilla ovat lajin suosiossa. Etelä-Suomessa sitä on havaittu lentämässä myös ojien seisovilla vesillä. Laji elää Euroopassa enimmäkseen seisovilla vesillä.


title: Punatytönkorento

text: Lajin lentoaika on Suomessa kesäkuun alusta elokuun alkupuolelle. Päälentoaika sijoittuu kesäkuun puolenvälin tienoilta heinäkuun puoliväliin.


title: Tappajan jäljet

text: Tappajan jäljet ("Point Blank") on yhdysvaltalainen rikoselokuva, jonka on ohjannut John Boorman. Sen ensi-ilta oli vuonna 1967.


title: Tappajan jäljet

text: Elokuva oli Boormanin toinen pitkä ohjaus. Boorman toteutti Marvinin pyynnön ohjatessaan elokuvan, ja tuotantovaiheessa Marvin oli merkittävä vaikuttaja. Kaupallinen menestys se ei ollut ensi-iltansa aikaan, mutta myöhemmin siitä on tullut kulttiklassikko.


title: Tappajan jäljet

text: "The New York Timesin" kriitikot valitsivat "Tappajan jäljet" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tappajan jäljet

text: Marvin esittää vähäpuheista roistoa Walkeria, joka on joutunut petetyksi. Elokuvan alussa häntä ammutaan. Hän etsii ryöstörahoja ja joutuu siinä yhteydessä raivaamaan tieltä salaperäisen rikollisjärjestön jäseniä.


title: Tappajan jäljet

text: Elokuva on Tv-maailman kirjoittajan Arto Pajukallion mukaan ajan ja lajityypin omaleimaisimpia teoksia. Sitä on pidetty haavoittuneen miehen houreena, mihin viittaavat muun muassa suoraviivaiset ratkaisut, jotka rikkovat perinteistä kerrontaa.


title: Richemont

text: Compagnie Financière Richemont SA (puhekielessä vain Richemont) sveitsiläislähtöinen luksusesineiden holdingyhtiö, jonka perusti vuonna 1988 eteläafrikkalainen liikemies Johann Rupert. Lukuisten tytäryhtiöidensä kautta se suunnittelee ja valmistaa korkean luokan aseita, koruja, kelloja, kirjoitusvälineitä, vaatteita ja muita luksustuotteita. Richemont on listautunut Johannesburgin ja Sveitsin pörsseihin. Richemont on maailman toiseksi suurin luksusesineitä tuottava holdingyhtiö.


title: Richemont

text: Seuraavat yhtiöt kuuluvat Richemontiin.


title: Glashütte

text: Glashütte on kaupunki Sächsische Schweiz-Osterzgebirgen piirikunnassa Saksin osavaltiossa, Saksassa. Kaupunki on saksalainen kelloteollisuuden syntymäseutua ja nykyinen Saksalaisten luksuskellojen keskus. Nykyisin kaupungissa asuu noin 7 000 ihmistä. Historiallisissa dokumenteissa kaupunki mainitaan ensimmäinen kerran vuonna 1445.


title: Glashütte

text: Kellovalmistajat, jotka nykyisin sijaitsevat Glashüttessa:


title: Carlos Ruf

text: Carlos Ruf (s. 14. lokakuuta 1969 Hamina, Suomi) on espanjalainen aktiiviuransa lopettanut koripalloilija, pelipaikaltaan sentteri. Hän pelasi enimmäkseen Espanjan pääsarjassa.


title: Carlos Ruf

text: Ruf voitti Ram Joventutin joukkueessa Korać cupin vuonna 1990 ja Espanjan mestaruuden vuosina 1991 ja 1992. Hän pelasi myös Espanjan nuorisomaajoukkueissa.


title: Flying Colors (albumi)

text: Flying Colors on yhdysvaltalaisen progressiivisen rock -yhtyeen Flying Colorsin ensimmäinen studioalbumi. Levyn julkaisi Mascot Label Group 26. maaliskuuta 2012.


title: Evin Rubar

text: Evin Rubar (s. 14. joulukuuta, 1975) on ruotsalainen tv-toimittaja ja dokumentti


title: Evin Rubar

text: ohjaaja. Hänen sukujuurensa ovat kurdilaiset. Rubar on tunnettu kohua herättäneistä dokumenteistaan, joiden aiheisiin lukeutuvat muun muassa radikaalifeminismi ja muslimikoulut Ruotsissa.


title: A. Lange & Söhne

text: A. Lange & Söhne on Saksan Glashüttessä sijaitseva vuonna 1845 perustettu luksuskelloja valmistava yritys, jota pidetään yhtenä parhaista mekaanisten kellojen valmistajista.


title: A. Lange & Söhne

text: Yrityksen perusti Ferdinand Adolph Lange vuonna 1845 nimellä Lange. Ferdinand ja hänen kuolemansa jälkeen hänen poikansa Emil ja Richard valmistivat korkealuokkaisia taskukelloja. Langen perheyritys valmisti kelloja toisen maailmansodan loppuun asti. Sodan jälkeen yritys lakkasi olemasta, kun glashütteläiset kellovalmistajat yhdistettiin VEB Glashütter Uhrenbetriebe (GUB) -konglomeraattiin. Itä-Saksan hajoamisen jälkeen perustajan pojanpojanpoika Walter Lange yhdessä Günter Blümlein kanssa aloittivat yrityksen toiminnan uudelleen usean sveitsiläisen kellovalmistajan avustuksella. Yritys julkaisi ensimmäisen mallistonsa 1994. Nykyisin A. Lange & Söhne on osa Richemont-konsernia.


title: Panerai

text: Officine Panerai Marketing e Communicazioni Srl ("yleisesti Officine Panerai tai pelkkä Panerai") on italialais-sveitsiläinen luksuskelloja valmistava yritys. Giovanni Panerai (1825–1897) perusti yrityksen Firenzessä, Italiassa vuonna 1860. Yrityksen päämaja on vieläkin Firenzessä, mutta kellot valmistetaan Neuchâtelissa, Sveitsissä. Panerai käyttää kelloissaan, sekä ETA:n, että omia koneistojaan. Panerai on tunnettu kestävistä työkalumaisista kelloistaan, ja niitä käyttivät muun muassa taistelusukeltajat toisessa maailmansodassa. Näihin kelloihin perustuukin nykyiset Luminor ja Radiomir -rannekellomallit.


title: Panerai

text: Nykyisin yritys on osa Richemontia.


title: Alchemy Vol.1

text: Alchemy Vol.1 on suomalaisen rockyhtye Poets of the Fallin ensimmäinen kokoelma-albumi. Albumi julkaistiin Suomessa ja iTunesissa 16. maaliskuuta 2011. Albumi sisältää viisi kappaletta albumilta "Signs of Life", kolme kappaletta albumilta Carnival of Rust, kaksi kappaletta albumilta Revolution Roulette, kolme kappaletta albumilta Twilight Theater, sekä kaksi uutta kappaletta.


title: Alchemy Vol.1

text: Albumi nousi Suomen virallisen listan sijalle 9.


title: Tuula Koukku

text: Tuula Hannele Koukku (s. 27. syyskuuta 1947 Kymi) on suomalainen toimittaja, joka työskenteli "Tiede"-lehden toimittajana sen perustamisesta 1980 alkaen, viimeksi sen päätoimittajana vuoteen 2006 saakka ja osa-aikaisena tuottajana täydelle eläkkeelle siirtymiseensä asti. Hän on koulutukseltaan fyysikko ja valmistui filosofian maisteriksi Jyväskylän yliopistosta vuonna 1972.


title: Tuula Koukku

text: Vuonna 2005 Koukulle myönnettiin Suomen Kuvalehden journalistipalkinto. Sen perusteluissa valintaraati sanoi Koukun toimineen ansiokkaasti tieteen popularisoimiseksi journalismissa sekä kouluttaneen suuren joukon tiedetoimittajia eri medioihin tieteen edistämiseksi. ”Hänen työnsä osoittaa, että myös monimutkaisten ilmiöiden ja asioiden syy-yhteydet on mahdollista hahmottaa luotettavalla tavalla sirpaloituvan mediatulvan keskellä. Tieteen popularisoiminen on vaikea alue, jolla voi onnistua vain huippujournalisti.” Samana vuonna koko Koukun johtama "Tiede"-lehden toimitus sai Suomen tiedetoimittajain liiton Tiedetoimittaja-palkinnon.


title: Forbin-luokka (risteilijä)

text: Forbin-luokka oli Ranskan laivaston kolmen aluksen muodostama panssarikansiristeilijäluokka.


title: Kauhavan vanha kirkko

text: Kauhavan vanha kirkko oli rakennettu puusta ja se valmistui 1756. Siihen tehtiin suurehko korjaus 1886–1887 ja se varustettiin lämmitysjärjestelmällä 1899. J. A. Zachariassen rakensi kirkkoon 15-äänikertaiset urut, jotka valmistuivat 1905. Kirkon alttaritaulun Kauhavan seurakunta hankki 1882. Se oli rouva A. Såltinin maalaama ja nimeltään Vapahtaja siunaten lapsia. Kirkko paloi joulupäivänä 1921.


title: Kauhavan vanha kirkko

text: Lapuan seurakunnan alaisuuteen kuuluneen Kauhavan kappeliseurakunnan 1643 valmistunut hirsirakenteinen kirkko oli 1750-luvulla hatara ja ränsistynyt. Se oli myös ahdas 700-jäseniselle seurakunnalle. Rakentamislupa uutta kirkkoa varten myönnettiin 1753 ja rakentaminen alkoi kesällä 1754 purkutuomion saaneen vanhan pyhätön viereen. Kauhavalaiset onnistuivat saamaan rakennustyön johtajaksi maankuulun alahärmäläisen kirkontekijän Antti Hakolan. Tämä toi mukanaan omat harjaantuneet kirvesmiehensä ja kelpuutti kauhavalaisia vain avustaviin tehtäviin. Työmaata valvoi talokas (itsenäisen maatilan omistaja ja viljelijä) ja kirkonisäntä Heikki Isosomppi. Kirkko valmistui 1756.


title: Kauhavan vanha kirkko

text: Kirkon omaisuus luetteloitiin 1831 ja samalla laadittiin seikkaperäinen kuvaus kirkosta. Sen pituus oli 53 kyynärää (31,5 metriä), leveys 36 kyynärää (21,4 m) ja korkeus kivijalasta räystääseen 9 kyynärää (5,3 m). Kirkon länsipäässä sijainnut kellotorni oli korkeudeltaan 18 kyynärää (10,7 m) ja toinen itäpäässä sijainnut torni oli 10 kyynärän (5,9 m) korkuinen.


title: Kauhavan vanha kirkko

text: Kirkon kivijalka oli rappaamaton. Sen päältä kohosivat hirsiseinät, jotka oli vuorattu ulkopuolelta pystylaudoituksella ja maalattu punaisiksi. Vesikaton katteena olivat paanut. Kirkossa oli yhteensä 15 ikkunaa, joista osa oli suuria ja neljä pienempiä. Suuremmat ikkunat olivat 15-ruutuisia ja pienemmät neliruutuisia. Kunkin ruudun korkeus oli yksi kyynärä (0,59 m) ja leveys 3/4 kyynärää (0,45 m).


title: Kauhavan vanha kirkko

text: Kirkon seinät sekä laudoitettu laipio ja holvit oli sivelty vaalealla vesivärillä. Ovet, ikkunankarmit ja ikkunanpuitteet oli maalattu helmenharmaiksi ja penkkien ovet vaaleanruskeiksi. Vanhaan tyyliin maalattu lehteri oli varustettu apostolien ja profeettojen kuvilla. Kahdentoista kyynärän pituinen (7,1 m) ja kahdeksan kyynärän (4,7 m) levyinen sakasti oli sivelty myös vaalealla vesivärillä ja sen ovet oli maalattu helmenharmaiksi. Sakastissa oli rautakalteriset kaksoisikkunat ja sen sisustukseen kuului myös pieni alttari. Sakastin alla sijaitsi harmaakivikellari ehtoollisviinien säilytystä varten. Hautakuoria tai perhehautoja kirkkosalin honkalankuista tehdyn lattian alla ei ollut. Sen sijaan oli kirkonmaalla kolmeosastoinen talvihauta, joka oli maalattu punaiseksi ja varustettu vihreillä ovilla.


title: Kauhavan vanha kirkko

text: Puusta tehty saarnastuoli oli kellanruskea ja koristeltu raamatunlausein, joiden tekstit oli kullattu. Saarnastuolin laipion koristeena oli kullattu aurinko, hopeoitu lentävä kyyhky ja niin ikään hopeoitu karitsa ja lippu. Alttaritaulussa oli kullatut kehykset ja se esitti pyhän ehtoollisen asettamista. Pienemmässä alttaritaulussa oli myös kullatut kehykset ja se kuvasi Vapahtajaa ristillä. Kirkon seinien koristeena oli maalattuja raamatunlauseita. Lämmitysuuneja kirkossa ei tähän aikaan ollut.


title: Kauhavan vanha kirkko

text: Kirkonkellot sijaitsivat suuremman tornin keskimmäisessä osassa. Niille varattu tila oli kahdeksan kyynärää (4,8 m) pitkä ja leveä sekä seitsemän kyynärää (4,2 m) korkea. Suurempi kello oli ostettu 1723 ja se painoi 2 kippuntaa, 10 leiviskää ja 5 naulaa (noin 427 kg). Pienempi kello ostettiin 1725 ja se painoi yhden kippunnan, 11 leiviskää ja 4 naulaa (noin 265 kg).


title: Maila-Katriina Tuominen

text: Maila-Katriina Tuominen on suomalainen toimittaja, joka työskenteli Aamulehden kuvataidekriitikkona ja kulttuuritoimittajana vuodesta 1972 eläkkeelle siirtymiseensä 2009 saakka.


title: Maila-Katriina Tuominen

text: Vuonna 2003 Tuomiselle myönnettiin Suomen Kuvalehden journalistipalkinto. Hänet palkittiin näkemyksellisestä kulttuuritoimittajan työstä sekä siitä, että hän on avannut uuden oven journalismissa maahanmuuttajien itse kirjoittamilla sivuilla.


title: Maila-Katriina Tuominen

text: Vuonna 2006 hän sai tiedonjulkistamisen valtionpalkinnon.


title: Maila-Katriina Tuominen

text: Kaudella 2013–2014 Tuominen toimi Pirkanmaan taidetoimikunnan puheenjohtajana.


title: Miranda de Ebro

text: Miranda de Ebro on kaupunki Ebrojoen varrella Burgosin maakunnassa Kastilia ja Leónin itsehallintoalueella Espanjassa. Miranda de Ebron asukasluku on noin 37 000 (2015).


title: Miranda de Ebro

text: Jalkapalloseura CD Mirandés on kotoisin kaupungista.


title: Alger-luokka

text: Alger-luokka oli Ranskan laivaston kolmen aluksen muodostama panssarikansiristeilijäluokka.


title: International Watch Company

text: International Watch Co. ("tunnetaan myös nimellä IWC tai IWC Schaffhausen") on sveitsiläinen luksuskelloja valmistava yritys. Schaffhausen kaupungissa sijaitseva IWC on ainut suurista kellovalmistajista, joilla on tehdas Itä-Sveitsissä saksankielisellä alueella.


title: International Watch Company

text: IWC:n perusti amerikkalainen insinööri ja kelloseppä Florentine Ariosto Jones vuonna 1868. Myöhemmin Jonesin tavattua schaffhausenilaisen kellosepän Johann Heinrich Moser, siirsi Jones yrityksensä toiminnan Schaffhauseniin. Johannes Rauschenbach-Vogel osti yrityksen vuonna 1880. Rauschenbachin perhe omisti yrityksen neljän sukupolven ajan, jolloin yritys käytti useita eri nimiä. 1930-luvulla IWC oli ensimmäisiä yrityksiä, jotka valmistivat suuria pilottirannekelloja. Kvartsikellojen valmistuksen yritys aloitti 1969. Kvartsikriisin myötä IWC kuitenkin vältti toiminnan siirtämistä kvartsikellojen rakentamiseen ja keskittyi edelleen mekaanisiin kelloihin, joista se on tunnettu nykypäivänä. Nykyisin IWC työllistää yli 390 työntekijää ja on vuodesta 2000 lähtien kuulunut Richemontiin.


title: Vacheron Constantin

text: Vacheron Constantin [vaʃərɔ̃ kɔ̃stɑ̃tɛ̃] on vuonna 1755 perustettu sveitsiläinen luksuskelloja valmistava yritys, joka kuuluu Richemont-konserniin. Se työllistää maailmanlaajuisesti yli 400 ihmistä, joista suurin osa on Geneven ja Vallée de Joux’n tehtaissa. Tunnettuja Vacheron Constantin -kellojen omistajia ovat olleet Napoleon Bonaparte, paavi Pius XI ja Harry S. Truman. Vacheron Constantin on yksi kellomaailman kolmesta arvostetuimmasta valmistajasta Patek Philippen ja Audemars Piguet’n kanssa.


title: Seppo Vihtonen

text: Seppo Vihtonen on suomalainen televisiotoimittaja ja -tuottaja, joka työskenteli Yleisradiossa.


title: Seppo Vihtonen

text:
Yle TV2:n tuottajana Vihtonen muun muassa laittoi alulle Yleisradion kanavilla esitettyjen yhteiskunnallisten Tietoiskujen sarjan. Hän toimi myös Poliisi-TV-ohjelman ensimmäisenä tuottajana.
Vihtoselle myönnettiin Suomen Kuvalehden journalistipalkinto vuonna 1979.


title: Audemars Piguet

text: Audemars Piguet ([odmaʁ piɡɛ], AP) on sveitsiläinen korkean luokan luksuskelloja valmistava yritys. Yrityksen perustivat kellosepät Jules Louis Audemars ja Edward Auguste Piguet vuonna 1875. Audemars Piguet on yksi kolmesta arvostuimmasta kellovalmistajasta Patek Philippen ja Vacheron Constantinin kanssa. Tiffany & Co., Cartier ja Bulgari ostavat yritykseltä kelloja ja myyvät niitä oman nimensä alla. Toisin kuin useat muut kellovalmistajat, Audemars Piguet on vieläkin itsenäinen perheyritys.


title: Audemars Piguet

text: Yhtiön tunnetuimpia kellomalleja ovat "Royal Oak, Royal Oak Offshore, Jules Audemars, Edward Piguet" ja "Millenary". Esimerkiksi "Royal Oakien" hinnat ulottuvat 10 000 eurosta aina 700 000 euron valkokultaiseen malliin.


title: Kruunusifaka

text:
Kruunusifaka ("Propithecus diadema") on sifakoiden sukuun kuuluva laji. Sillä on tumman naaman ympärillä vaaleaa karvaa, mistä muodostuu ympyrämäinen kehys naaman ympärille. Turkin väri on enimmäkseen tumman sävyinen, mutta raajoissa on oranssia tai kullankeltaista väriä. Ruumiin pituus on noin 50 cm.
Eläin on päiväaktiivinen ja liikkuu pienissä laumoissa. Kruunusifakaa tavataan Madagaskarilla. Paritteluaika on Tammi- maaliskuussa ja naaraan tiineys kestää noin puoli vuotta. Yhdellä kertaa syntyy yksi poikanen. Kruunusifakaa uhkaa sademetsien väheneminen. Laji on äärimmäisen uhanalainen.


title: Killian Duréchou

text: Killian Duréchou (s. 15. elokuuta 1992) on ranskalainen keihäänheittäjä. Hänen ennätyksensä on vuonna 2013 Poitiersissa heitetty 79,98.


title: Killian Duréchou

text: Duréchou voitti hopeaa vuoden 2009 alle 18-vuotiaiden MM-kisoista Bressanonesta tuloksella 73,54. Frankofonisissa kisoissa Nizzassa vuonna 2013 Duréchou oli kolmas. Hänellä on myös yksi Ranskan mestaruus. Se tuli vuoden 2012 kisoista tuloksella 75,06.


title: Killian Duréchou

text: Duréchou edustaa Franconville-seuraa.


title: Jaeger-LeCoultre

text: Jaeger-LeCoultre ([ˈʒeʒɛʁ ləˈkultʁ], JLC) on sveitsiläinen luksuskelloja valmistaja, joka kuului nykyisin osaksi Richemontia. Yhtiön tunnetuin kellomalli on "Reverso", joka syntyi vuonna 1931 brittiupseerien toiveesta saada poolon pelaamisessa kestävä kello. JLC on valmistanut rajoitetun erän kolmen erittäin monimutkaisen kellon sarjaa ("Hybris Mechanica A Grande Sonnerie, Hubris Mechanica Gyrotourbillon" ja "Hybris Mechanica a Triptyque"), jonka hinta on pari miljoonaa euroa. Monimutkaisimmissa JLC:n kelloissa on yli 1 300 osaa.


title: Jaeger-LeCoultre

text: Yrityksen perusti kelloseppä Antoine LeCoultre vuonna 1833. Hän kehitti uudenlaisen kellonveto- ja ajastusmekanismin, jossa avain korvattiin vetonupilla. Myöhemmin LeCoultren perheyrityksen yhteistyö Edmond Jaegerin kanssa synnytti Jaeger-LeCoultre-brändin vuonna 1937.


title: Jaeger-LeCoultre

text: Ennen erikoistumistaan luksuskelloihin Jaeger valmisti 1920-luvulta alkaen myös nopeus- ja muita mittareita, aluksi lentokoneisiin ja sitten etenkin brittivalmisteisiin luksusautoihin. Mittareita valmistettiin sekä Sveitsin ”kellolaaksossa” Vallée de Joux’ssa että brittiläisessä British Jaeger Instruments -tytäryhtiössä, joka perustettiin Britannian protektionistisen tullipolitiikan vuoksi. Brittiyhtiö työllisti parhaimmillaan 700 ihmistä, ja vielä suurempi 1 800 työntekijän Jaeger-mittaritehdas syntyi Levallois-Perret’hen Pariisin lähelle. Nykyisin Jaeger-mittaristot ovat yksi italialaisen Magneti Marellin tuotemerkeistä.


title: Unna Junná

text: Unna Junná on Yle Sámi Radion useilla eri saamelaiskielillä tuottama lastenohjelma, jota on esitetty Suomen ja Ruotsin televisioissa vuodesta 2007 lähtien. Unna Junná on ensimmäinen saamenkielinen lastenohjelma Suomen televisiossa, ja nykyään sitä tehdään kaikilla kolmella Suomessa puhutulla saamelaiskielellä: pohjois-, inarin- ja koltansaameksi.


title: Unna Junná

text: Saamenkielistä lastenohjelmaa yritettiin saada Yleisradion ohjelmistoon tuloksetta vuosikausien ajan. Esimerkiksi vuonna 2004 Yle vetäytyi viime hetkillä yhteispohjoismaisesta tuotannosta. Yhtiön mukaan syynä oli muun muassa saamelaislasten vähäinen lukumäärä, jonka vuoksi heille ei kannattanut tehdä ohjelmaa. Helsingissä vieraillut saamelaisten lähetystö järjesti myöhemmin mielenosoituksen Eduskuntatalon portailla ja tapasi Yleisradion hallintoneuvoston jäseniä. Lopulta saamenkielinen lastenohjelma saatiin Ylen ohjelmistoon syyskuussa 2007. Aluksi ohjelmaa tehtiin Yle Sámi Radion ja SVT-Sápmin suomalais-ruotsalaisena yhteistuotantona, mutta vuodesta 2011 lähtien Unna Junnásta on vastannut Yleisradio SVT:n vetäydyttyä sen tekemisestä. Ohjelmaa on tehty vuosittain kolmekymmentä 15 minuutin pituista jaksoa, joista puolet on esitetty kevätkaudella ja puolet syksyisin. Unna Junnán perinteinen lähetysaika on ollut Yle TV2:lla sunnuntaiaamuisin kello 7.45. Uusintoina sitä on esitetty myös Yle Fem -kanavalla.


title: Unna Junná

text: Vuonna 2011 ohjelma sai Komin tasavallassa järjestetyn suomalais-ugrilaisten kansojen elokuvafestivaalin pääpalkinnon lastenohjelmien sarjassa. Unna Junnálla on katsottu olleen tärkeä rooli viime vuosina tapahtuneella uhanalaisten saamelaiskielien elpymisellä, kun saamelaiskieliä puhuvat lapset ovat sen ansioista kiinnostuneet uudelleen myös äidinkielestään.


title: Salou Djibo

text: Salou Djibo (s. 1965) on nigeriläinen sotilas. Hän toimi maansa presidenttinä vuoden 2010 sotilasvallankaappauksesta vuoden 2011 vaaleihin asti.


title: Salou Djibo

text: Salou Djibo syntyi Namaron kylässä, lähellä Nigerjokea. Etniseltä taustaltaan hän on djerma. Hän on naimisissa ja hänellä on viisi lasta. Upseerinopintoja Salou on suorittanut Norsunluurannikolla ja täydentänyt opintojaan Marokossa ja Kiinassa. Kotimaassaan hän on toiminut sotilaskouluttajana Agadezissa ja komentanut varuskuntaa pääkaupungissa Niameyssa.


title: Salou Djibo

text: Kansainvälistä uraa Salou Djibo on tehnyt rauhanturvatehtävissä Norsunluurannikolla vuonna 2004 ja Kongon demokraattisessa tasavallassa vuonna 2006.


title: Salou Djibo

text: Presidentti Mamadou Tandja pyrki vuonna 2009 jatkamaan virkakauttaan. Hänen ilmoituksensa aiheutti Nigerissä poliittisen kriisin. Maan oppositio tyrmistyi ilmoituksesta ja maan perustuslakituomioistuin piti pyrkimyksiä laittomina. Presidentti Tandja yritti järjestää asiasta kansanäänestyksen, mutta perustuslakituomioistuin piti sitäkin laittomana. Sen jälkeen presidentti Tandja hajotti perustuslakituomioistuimen ja ilmoitti hallitsevansa maata hätätila-asetusten turvin.


title: Salou Djibo

text: Syntyneessä sisäpoliittisessa kriisissä vuonna 2010 Salou Djibo kaappasi vallan kotimaassaan ja asettui Demokratian palauttamisen ylimmän neuvoston johtajaksi. Hänen tavoitteenaan oli tehdä Nigeristä ”hyvän hallinnon ja demokratian mallimaa”. Hän luopui vallasta vaalien jälkeen vuonna 2011.


title: Hublot

text: Hublot [yblo] on sveitsiläinen luksuskellojen valmistaja, jonka perusti italialainen kelloseppä Carlo Crocco vuonna 1980. Hublot on luksustuotteisiin erikoistuneen ranskalaisen LVMH:n omistama.


title: Hublot

text: Hublot käyttää kelloissaan ETA SA:n ja Valjoux’n koneistoja, mutta on Swatch Groupin asettamien rajoitusten jälkeen kehittänyt oman Valjoux-tyyppisen Unico-koneiston. Hublot’n tunnetuin malli on useita design-palkintoja voittanut Big Bang, jonka hinnat ulottuvat jalokivillä varustettujen kellojen kymmeniin tuhansiin euroihin.


title: Hublot

text: Hublot sponsoroi Ferrarin F1-tallia, ja valmistajalla onkin Ferrari-aiheisia kellomalleja.


title: Walter Nowotny

text: Walter "Nowi" Nowotny (7. joulukuuta 1920 – 8. marraskuuta 1944) oli saksalainen, mutta itävaltalais-syntyinen hävittäjälentäjä ja hävittäjä-ässä Toisessa maailmansodassa. Ennen kaatumistaan majuri Nowotny ehti saavuttaa 258 ilmavoittoa. Valtaosa näistä tapahtui itärintamalla. Nowotny taisteli kummallakin Luftwaffen päähävittäjätyypillä: sekä Messerschmitt Bf 109:llä että Focke-Wulf Fw 190:llä, toimien muun muassa laivueen päällikkönä JG 54 "Grünherz" -yksikössä (suom. "Vihersydän"). Sodan loppuvaiheissa Nowotny lensi Messerschmitt Me 262 -suihkuhävittäjätyypillä. Hän oli "Ekdo Nowotny"n komentaja. Sotilasansiomerkkinä majuri Walter Nowotny sai rautaristin ritariristin tammenlehvin, miekoin sekä timantein.


title: Need for Speed (elokuva)

text: Need for Speed on yhdysvaltalainen vuonna 2014 ensi-iltansa saanut toimintaelokuva, jonka ohjasi Scott Waugh, käsikirjoitti George Gatins ja John Gatins, sekä tuotti DreamWorks Pictures. Elokuva pohjautuu Electronic Artsin "Need for Speed" -pelisarjaan. Elokuvan pääosaa esittää Aaron Paul, joka näyttelee katukilpailija Tobey Marshallina, joka matkustaa läpi valtion kostaakseen veljensä kuoleman hänen viholliskilpailijalleen, joka on syyllinen tähän kuolemaan. Elokuvan julkaisi Touchstone Pictures 3D-, Imax- ja normaaleissa teattereissa 14. maaliskuuta 2014.


title: Troude-luokka

text: Troude-luokka oli Ranskan laivaston kolmen aluksen panssarikansiristeilijäluokka.


title: Linda Fredriksson

text: Linda Fredriksson (s. 1985) on suomalainen saksofonisti. Hän soittanut muun muassa Mopo-triossa, The Northern Governorsissa ja Valtteri Pöyhösen johtamassa Ricky-Tick Big Bandissa. Hän soittanut myös saamelaismuusikko Niillas Holmbergin yhtyeessä.


title: Linda Fredriksson

text: Fredriksson valmistui muusikoksi Helsingin Pop & Jazz Konservatoriosta vuonna 2007. Hän on opiskellut myös Amsterdamin konservatoriossa sekä musiikkikasvatusta Sibelius-Akatemiassa.


title: Linda Fredriksson

text: Vuonna 2010 Fredriksson sai Nuoren solistin palkinnon Suomen Big Band -mestaruuskilpailuissa ja voitti Mopo-yhtyeen kanssa Young Nordic Jazz Cometsin Suomen osakilpailun. Vuonna 2013 Suomen arvostelijain liitto myönsi Fredriksonille Kritiikin Kannukset -palkinnon.


title: AMK Dropout

text: AMK Dropout on suomalaisen poplaulaja Kasmirin esikoisalbumi, joka julkaistiin 19. syyskuuta 2014. Albumin ovat tuottaneet Hank Solo ja Jonas W. Karlsson. "AMK Dropout" nousi ensimmäisellä listaviikollaan Suomen virallisen albumilistan viidenneksi. Albumi sai ensimmäisenä Suomessa kultalevyn pelkillä suoratoistokuunteluilla. Kultalevyn myöntöhetkellä albumia oli myyty vain noin 3 000 kappaletta.


title: AMK Dropout

text: Albumin ensisingle ”Vadelmavene” julkaistiin huhtikuun alussa 2014 ja se valittiin myös saman vuoden kesähitiksi. Single myi saman kesän aikana platinaa. Kappale oli menestys myös listoilla, sillä se nousi ensimmäiselle sijalle niin lataus-, single- kuin radiolistalla. Myös heinäkuussa 2014 julkaistu single ”Wowwowwow” menestyi hyvin sijoittuen TOP-10:een sekä lataus- että singlelistalla.


title: AMK Dropout

text: Rumban Heidi Strand kehui albumin tuotantoa ja kappaleita. Hänen mukaansa siinä on "paljon hyvää, eikä mitään pahaa, muttei kovin syvääkään". Soundin Eero Tarmon mukaan albumin ongelma on se, ettei siitä kuulu Kasmirin persoona. Hänen mielestään albumilla "haiskahtaa liian monien mielipiteiden kuuntelu".


title: Shane Black

text: Shane Black (s. 16. joulukuuta 1961, Pittsburgh, Yhdysvallat) on yhdysvaltalainen elokuvakäsikirjoittaja, elokuvaohjaaja, elokuvatuottaja ja näyttelijä.


title: Shane Black

text: Blackin tunnetuimmat elokuvat käsikirjoittajana ovat "Tappava ase", "Tappava ase 2", "Viimeinen partiopoika", "The Long Kiss Goodnight", "Kiss Kiss Bang Bang" ja "Iron Man 3". Ohjaajana Black teki debyyttinsä vuonna 2005 elokuvalla "Kiss Kiss Bang Bang" ja hän myös ohjasi vuonna 2013 ilmestyneen "Iron Man 3:n". Näyttelijänä Blackin tunnetuin rooli lienee vuonna 1987 ilmestyneessä elokuvassa "Predator".


title: Ennakonpidätys

text: Ennakonpidätys (myös ennakkoperintä) tarkoittaa verohallinnon vaatimaa tointa, jossa tulosta erotetaan vero, joka maksetaan hallinnolle. Lainsäädännössä ennakonpidätyksellä tarkoitetaan useimmiten tuloveron ennakonpidätystä, jonka työnantaja tekee työntekijän palkkatulosta ja tulouttaa verottajalle.


title: Ennakonpidätys

text: Verotuksen ennakonpidätyksessä pyritään keräämään lopullisen veron mukainen rahasumma suoraan tulonsaannin yhteydessä. Lopullisessa verotuksessa korjataan ennakonpidätyksen virhe veronpalautuksella tai jäännösverolla. Ennakkoperintä tehdään maksuhetkellä palkasta, eläkkeestä, korkotulosta ja osingosta. "Ennakonkannoksi" nimitetään vastaavaa perintää kiinteistö-, elinkeino- tai ammattitulosta.


title: Ruotsin europarlamenttivaalit 2014

text: Vuoden 2014 europarlamenttivaalit järjestettiin Ruotsissa 25. toukokuuta 2014. Edustajien määrä (20) pysyi samana kuin edellisellä parlamenttikaudella.


title: Ruotsin europarlamenttivaalit 2014

text:
Ruotsin europarlamenttivaalien 2014 tulokset
! colspan="2" rowspan="2" style="text-align:left;"| Puolue
! colspan="2" rowspan="2" style="text-align:left;"| Europuolue
! colspan="3"| Äänet
! colspan="2"| Paikat
! width="75"| Ääniä
! width="30"|%
! width="40"|+/–
! width="30"| Paikat
! width="30"|+/–
Lähde: Valmyndigheten


title: Mopo (yhtye)

text: Mopo on vuonna 2009 perustettu suomalainen jazzyhtye. Se on julkaissut kaksi kriitikoiden kehumaa albumia ja esiintynyt kotimaisten festivaalien, kuten Flow'n ja Tampere Jazz Happeningin lisäksi muun muassa BBC:n radio-ohjelmassa.


title: Flexaa

text: ”Flexaa” on Cheekin kappale, joka julkaistiin singlenä 8. elokuuta 2014. Kappaleella vierailevat Sanni ja VilleGalle. Kappaleen ovat sanoittaneet Cheek, Sanni sekä VilleGalle ja sen on Cheekin lisäksi säveltänyt Antti Riihimäki. Kappale oli artistin viimeinen julkaisu ennen hänen kahta konserttiansa Helsingin olympiastadionilla ja jäämistä keikkatauolle.


title: Flexaa

text: Kappaleesta julkaistiin singlen julkaisupäivänä YouTubessa lyriikkavideo.


title: Flexaa

text: ”"Flexaaminen"” on räppislangia ja tarkoittaa showmaista esiintymistä ja huomion hakuisuutta. Cheek itse on kertonut sanan tarkoittavan ”sellaista pullistelua ja rotsi auki -mielentilaa” sekä ”hyvää meininkiä ja fiilistä”.


title: Mopo (täsmennyssivu)

text: Mopo voi tarkoittaa muun muassa seuraavia asioita:


title: Tanskan europarlamenttivaalit 2014

text: Vuoden 2014 europarlamenttivaalit järjestettiin Tanskassa 25. toukokuuta 2014. Edustajien määrä (13) pysyi samana kuin edellisellä parlamenttikaudella.


title: Tiskirotat

text: Tiskirotat on vuonna 1994 julkaistu yhdysvaltalainen Kevin Smithin käsikirjoittama ja ohjaama mustavalkoinen komediaelokuva. Elokuva kertoo newjerseyläisen sekatavarakaupan ja videovuokraamon nuorten myyjien Danten ja Randalin yhdestä työpäivästä. Elokuvan budjetti oli noin 27 000 Yhdysvaltain dollaria.


title: Evandro

text: Evandro Goebel, yleensä vain Evandro (s. 23. elokuuta 1986 Blumenau, Brasilia) on brasilialainen jalkapalloilija. Hän edustaa Portugalin Primeira Ligassa pelaavaa Portoa ja on pelipaikaltaan hyökkäävä keskikenttäpelaaja.


title: Evandro

text: Evandro siirtyi portugalilaisseura Estoriliin kesällä 2012 serbialaisesta Belgradin Punaisesta tähdestä. Hän teki ensimmäisen maalinsa joukkueessa 27. tammikuuta 2013 ottelussa Olhanensea vastaan.


title: Evandro

text: Lopulta kuukausia kestäneen tarkkailun jälkeen Evandro siirtyi Portoon kesällä 2014.


title: The Country Hall of Fame – Patsy Cline

text: The Country Hall of Fame on vuonna 1979 julkaistu kokoelma-albumi yhdysvaltalaisen country-laulaja Patsy Clinen tuotannosta. Äänitteet ovat monofonisia ja ne ovat vuosilta 1956–1963.


title: The Country Hall of Fame – Patsy Cline

text: Levy-yhtiö on MCA Records ja levymerkki Coral. Euroopassa MCA Recordsin toimipiste on ollut osoitteessa 1, Great Pulteney Street, London W1R 3FW. LP-levyjen valmistaja ja jakelija on ollut CBS Records.


title: The Country Hall of Fame – Patsy Cline

text: Patsy Clinella oli ennen vuotta 1980 Yhdysvalloissa 16 laulua Billboard-lehden pop- ja/tai C&W-listalla, ja ne ovat kaikki tällä kokoelmalla. Kappaleiden tekijöinä ovat mm. Hank Cochran, Don Gibson, Harlan Howard, Willie Nelson, Carl Perkins ja Mel Tillis.


title: The Country Hall of Fame – Patsy Cline

text: Patsy Cline valittiin ensimmäisenä naissolistina Country Music Hall of Fameen 19. lokakuuta 1973.


title: The Country Hall of Fame – Patsy Cline

text: Tässä "The Country Hall of Fame" -levysarjassa on ilmestynyt myös mm. Ernest Tubbin albumi (MCA Records Coral CDL 8078). Sarjan ovat koonneet Bill Williams ja Gary Wallington. He ovat laatineet esittelytekstit ja valokuvat ovat heidän omista kokoelmistaan. Kansitaiteesta vastaa Cream.


title: Mustatamariini

text: Mustatamariini ("Saguinus midas") on tamariinien sukuun kuuluva laji. Aikuisen yksilön paino on noin puoli kiloa. Turkin väri on musta, paitsi että kädet ovat oranssinpunaiset tai keltaiset. Mustatamariinia tavataan Etelä-Amerikan koillisosissa ja sitä esiintyy sademetsissä. Yksilö tulee sukukypsäksi puolestatoista kahteen vuoden ikäisenä. Naaraan tiineys kestää noin 5 kuukautta. Poikasia syntyy kerrallaan yhdestä kolmeen. Eläin on kaikkiruokainen ja syö enimmäkseen hedelmiä ja hyönteisiä.


title: Michele Merckling

text: Michele ”Mikko” Merckling () oli sveitsiläissyntyinen arkkitehti, joka työskenteli pitkään Alvar Aallon toimistossa. Työuransa jälkeenkin hän toimi Aallon arkkitehtuurin oppaana.


title: Michele Merckling

text: Luganossa kasvanut Merckling valmistui arkkitehdiksi Zürichin teknillisessä korkeakoulusta. Hän muutti Suomeen 1960-luvun alussa ja löysi suomen kielen opettajakseen arkkitehdin, josta sittemmin tuli hänen vaimonsa. Perheen koti oli Tapiolassa. Merckling työskenteli Veikko Malmion ja Heikki Castrénin toimistoissa ennen siirtymistään Aallon toimistoon.


title: Michele Merckling

text: Alvar Aallon toimistossa Mercklingin suunnittelutöihin kuului muun muassa Essenin oopperatalo eli Aalto-Theater, joka valmistui 1988 sekä Jyväskylän yliopiston liikuntalaitos (1970).


title: Michele Merckling

text: Merckling vastasi vuonna 1972 Vuoden betonirakenne -palkinnon saaneen MJ-vesitornin arkkitehtisuunnittelusta. Ensimmäinen MJ-vesitorni pystytettiin Nurmijärvelle.


title: Houkuttelevat huulet

text: Houkuttelevat huulet ("Will Success Spoil Rock Hunter?") on Frank Tashlinin ohjaama komediaelokuva vuodelta 1957. Elokuva on Mansfieldin parhaita elokuvia.


title: Houkuttelevat huulet

text: Elokuva pilkkaa mainosmaailmaa Tony Randallin mainosmies Rock Hunterin kautta. Toinen pilkan kohde on juuri nousua tekevä televisio, joka vie yleisöä elokuvilta. Groucho Marxilla on elokuvassa cameorooli. Mansfield oli menestyksekkäästi pääosassa myös Broadwaylla esitetyssä George Axelrodin näytelmässä, jonka kanssa elokuvalla ei kuitenkaan ole juuri muuta yhteistä kuin nimi.


title: Houkuttelevat huulet

text: Elokuva on valittu vuonna 2000 "kulttuurisesti, historiallisesti ja esteettisesti merkittävänä" elokuvana Yhdysvaltojen Kongressin kirjaston National Film Registryyn.


title: Houkuttelevat huulet

text: Elokuva hyödyntää 1950-luvun Yhdysvalloissa Marilyn Monroessa ruumiillistunutta stereotyyppistä blondibimbon hahmoa.


title: Houkuttelevat huulet

text: Ulkomuotonsa ohella komediennen kyvyistään tunnettu Mansfield tarjoaa juuri tässä ja toisessa Tashlinin-ohjauksessa "Minkäpä tyttö sille voi" kyvyistään näyttöä.


title: Mulatu Teshome

text: Mulatu Teshome (s. 1955 tai 1956) on etiopialainen poliitikko ja diplomaatti, joka toimi Etiopian presidenttinä lokakuusta 2013 maaliskuuhun 2018. Etiopiassa presidentin asema valtionpäämiehenä on muodollinen, valtaa käyttää pääministeri.


title: Mulatu Teshome

text: Presidenttinä Teshome puhui usein demokraattisemman ja osallistavamman hallinnon puolesta.


title: Mulatu Teshome

text: Etniseltä taustaltaan Teshome on oromo. Hän on opiskellut Kiinassa.


title: Mulatu Teshome

text: Ennen presidentiksi valintaansa Teshome oli maansa suurlähettiläänä Turkissa. Hän oli aikaisemmin edustanut maataan myös Japanissa ja Azerbaidžanissa.


title: Laurilan lava

text: Laurilan lava on Marttilassa vuonna 1952 perustettu tanssilava jossa järjestetään omia tansseja kesäsunnuntaisin ja jota vuokrataan lauantaitansseja varten.


title: Lännenpuutamaani

text: Lännenpuutamaani ("Dendrohyrax dorsalis") eli valkoharjatamaani on puutamaanien sukuun kuuluva laji. Sitä tavataan Keski- ja Länsi-Afrikassa. Sitä esiintyy alangoilla metsissä, savanneilla ja kivisilläkin alueilla. Turkin väri on harmaanruskea. Täysikasvuinen yksilö painaa yhdestä viiteen kiloa. Laji on yöaktiivinen. Yksilö tulee sukukypsäksi vuoden ja puolentoista vuoden iän välillä. Naaraan tiineys kestää vähän yli puoli vuotta. Lännenpuutamaani syö hedelmiä, lehtiä, puunkuorta ja oksia ja joskus myös hyönteisiä.


title: More than Friends

text: More than Friends on romanialaisartisti Innan kappale, joka sisältää puertoricolaisen reggaeton ja hip hop-artisti Daddy Yankeen esittämiä sanoja. Kappale julkaistiin Innan kolmannen, Party Never Ends-studioalbumin neljäntenä singlenä. Kappaleen sanoittivat ja tuottivat tanskalainen säveltäjä Thomas Troelsen ja se julkaistiin kansainvälisesti 18. tammikuuta 2013. Kappaleeseen liittyvä musiikkivideo julkaistiin samana päivänä videopalvelu YouTubessa, mutta ilman Daddy Yankeen esittämiä sanoja. Versio jossa Daddy Yankee on mukana julkaistiin kuitenkin lopulta YouTubessa 4. helmikuuta 2013.


title: More than Friends

text: More than Friends (Official Versions)More than Friends (Official Remixes)


title: Lainahöyhenissä

text: Lainahöyhenissä tarkoittaa seuraavia:


title: Linois-luokka

text: Linois-luokka oli Ranskan laivaston kolmen aluksen muodostama panssarikansiristeilijäluokka.


title: Frankofoniset kisat

text: Frankofoniset kisat () ovat joka neljäs vuosi järjestettävät urheilu- ja taidekilpailut frankofoniaan kuuluville maille. Ensimmäiset Frankofoniset kisat järjestettiin vuonna 1989 Marokossa Casablancassa ja Rabatissa. Frankofoniset kisat ovat hieman samantapaiset kilpailut kuin Brittiläisen kansainyhteisön maiden Kansainyhteisön kisat tai Välimeren maiden Välimeren kilpailut. Frankofoniset kisat ovat yleensä joko heinäkuussa tai elo-syyskuussa, mutta vuoden 2005 kisat Niameyssä järjestettiin joulukuussa.Ensimmäisissä Frankofonisissa kisoissa oli mukana neljä urheilulajia, yleisurheilu, koripallo, jalkapallo ja judo. Nämä lajit ovat ainoat, jotka ovat olleet mukana kaikissa kisoissa. Vuoteen 2013 mennessä kisoissa on ollut kaiken kaikkiaan 12 eri urheilulajia, muun muassa vammaisurheilu. 2013 kisoissa oli mukana uusi laji, pyöräily. Kisoissa on ollut mukana seitsemän eri taiteenlajia, jotka ovat:Vuonna 2001 katutaide oli näytöslajina.


title: Frankofoniset kisat

text: Kilpailuihin saavat osallistua kaikki 55 frankofonian jäsenmaata, kolme ystävyysmaata sekä kaksitoista tarkkailijamaata. Kanadalla on kolme joukkuetta, sen itsensä lisäksi mukana ovat myös New Brunswick ja Quebec.


title: Hot (Innan albumi)

text: Hot on romanialaisartisti Innan debyyttistudioalbumi. Sen julkaisi hänen romanialainen levy-yhtiönsä Roton Records Puolassa 4. elokuuta ja Venäjällä 22. syyskuuta 2009. Albumi pääsi Puolan albumilistalle elokuussa 2009 ja Tšekin albumilistalle helmikuussa 2010, joista Puolassa se saavutti parhaimmillaan 28. sijan ja Tšekissä 7. sijan. Albumin kansainvälinen versio sisältää yksitoista kappaletta, kun taas romanialainen versio sisältää neljätoista kappaletta, joista yksi on uudelleennauhoitettu kappale ”10 Minutes”. Kappale oli myös osa albumin kansainvälisen version uudelleenjulkaisua keväällä 2010. Albumilta julkaistiin kansainvälisinä singleinä kappaleet Hot, Love, Déjà Vu, Amazing ja 10 Minutes.


title: Hot (Innan albumi)

text: Ranskassa ja Isossa-Britanniassa ”Sun Is Up” julkaistiin ”Hot”-albumin kuudentena singlenä kun taas muissa valtioissa se oli Innan toisen, ”I Am the Club Rocker” -studioalbumin johdantosingle. Albumia myytiin Ranskassa yhteensä 120 000 kopiota, Alankomaissa 80 000 kopiota, Meksikossa 50 000 kopiota, Belgiassa 35 000 kopiota, Puolassa 30 000 kopiota, Romaniassa 20 000 kopiota, Unkarissa 15 000 kopiota ja Isossa-Britanniassa 20 000 kopiota. Yhdysvalloissa ja Kanadassa sitä oli myyty syyskuuhun 2011 mennessä vain alle 10 000 kappaletta. Kokonaisuudessaan albumia myytiin maailmanlaajuisesti yli 500 000 kappaletta.


title: D’Estrées-luokka

text: D’Estrées-luokka oli Ranskan laivaston kahden aluksen panssarikansiristeilijäluokka.


title: D’Estrées-luokka

text: Alukset oli suunniteltu palvelemaan merentakaisilla alueilla ja ne oli varustettu törmäyskeuloilla. Aluksilla oli lisäksi peräparveke ja kaksi kaukana toisistaan olevaa savuhormia sekä kolme ja myöhemmin kaksi mastoa. Ne olivat puupinnoitettuja ja niiden pohjat oli kuparoitu.


title: D’Estrées-luokka

text: 5,5 tuuman pääaseet oli sijoitettu etu- ja takakansille ja 3,9 tuuman apuaseet yläkannelle kyljissä oleville hyllyille kilpien taakse. Tulenjohtoa varten oli lyhyt tulenjohtotorni. Kaareva panssarikansi oli keskilaivassa 1,7-1,5 tuumaa paksu ja päissä 0,8 tuumaa. Aluksella ei ollut kaksoispohjaa eikä poikittaislaipioita.


title: Tipperary

text: Tipperary (, Áran lähde) on Etelä-Irlannissa Munsterin provinssissa sijaitseva pieni kaupunki. Tipperaryn kreivikunta on yksi Irlannin 32:sta kreivikunnasta. Tipperary tuli tunnetuksi ensimmäisen maailmansodan aikaisesta laulusta It’s a Long Way to Tipperary.


title: Luettelo ei-YK-vetoisista kriisinhallintaoperaatioista

text:
Tämä on luettelo ei-YK vetoisista kriisinhallintaoperaatioista. Luettelot
ovat kronologisia maanosittain.


title: I Am the Club Rocker

text: I Am the Club Rocker on romanialaisartisti Innan toinen studioalbumi. Sen julkaisi Innan pitkäaikainen yhteistyökumppani Play & Win 19. syyskuuta 2011. Albumi sisältää uuden retro soundin ja se tunnettiin ennen nykyistä nimeään nimellä "Powerless", mutta Inna hylkäsi huhun twiittauksellaan. Uuden albumin julkaisun myötä Inna on kannustanut hänen fanejaan ympäri maailmaa vahvistamaan itseään "Club Rockeriksi", luodakseen uuden verkkosivuston hänen fanejaan varten keskenään kommunikoimista varten. Play & Win kuvaili albumia heidän siihen mennessä parhaaksi nauhoitukseksi ja sanoi että koko joukko haluaa nähdä "I Am the Club Rockerin" ympäri maailmaa listojen kärjessä. Albumilta julkaistiin singleinä kappaleet ”Sun Is Up”, ”Club Rocker”, ”Un Momento”, ”Endless” ja ”WOW”.


title: Karbomysiini

text: Karbomysiini eli magnamysiini (CHNO) on makrolidiantibiootteihin kuuluva orgaaninen yhdiste. Yhdiste tehoaa lähinnä grampositiivisiin bakteereihin ja sitä käytetään nykyään pääasiassa yhdessä muiden antibioottien kanssa.


title: Karbomysiini

text: Karbomysiini on huoneenlämpötilassa värittömiä neulasmaisia kiteitä. Rakenteeltaan karbomysiini koostuu 16 atomin muodostamasta makrolaktonirenkaasta, johon on liittynyt kaksi sokeria D-mykaminoosi ja L-mykaroosi ja on luokkansa ensimmäinen eristetty antibiootti. Ensimmäinen karbomysiinille ehdotettu rakenne oli siten virheellinen, että ensimmäisessä versiossa laktoni koostui 17 atomista. Karbomysiiniä tuottavat "Streptomyces halstedii"- ja "S. thermotolerans"-bakteerit.


title: Karbomysiini

text: Karbomysiinin antioboottinen teho perustuu siihen, että se indusoi peptidyyli-tRNA:n irtoamista ribosomista. Tämä johtaa peptidyyli-tRNA:n pitoisuuden kasvuun solussa, proteiinisynteesin estymiseen ja lopulta bakteerisolun kuolemaan.


title: Friant-luokka

text: Friant-luokka oli Ranskan laivaston kolmen 1890-luvulla valmistetun aluksen muodostama panssarikansiristeilijäluokka.


title: Emmanuel Biron

text: Emmanuel Biron (s. 29. heinäkuuta 1988 Lyon, Ranska) on ranskalainen pikajuoksija. Bironin päämatka on 100 metriä, jossa hänen ennätyksensä on vuonna 2015 Monacossa juostu 10,17. Biron saavutti pronssia vuoden 2012 EM-kisoista Helsingistä 4×100 metrin viestistä. Hän saavutti hopeaa alle 23-vuotiaiden EM-kisoista niin ikään pikaviestistä Kaunasista vuodelta 2009. Biron voitti Välimeren kilpailuissa 2013 Mersinissä kultaa 100 metriltä omalla ennätyksellään ja saman vuoden Frankofonisissa kisoissa kultaa tuli niin ikään 100 metriltä. 178 senttimetriä pitkä ja 65 kilogrammaa painava Biron edustaa Sud Lyonnaisia.


title: Party Never Ends

text: Party Never Ends on romanialaisartisti Innan kolmas studioalbumi, joka julkaistiin 25. maaliskuuta 2013. Albumin tuotannosta vastasi edeltäjän tapaan Play & Win. Musikaalisesti albumi on samanlainen hänen aiempien albumiensa kanssa, mutta se sisältää hieman enemmän four-on-the-floor-tyylistä musiikkia dancepopin ja housemusiikin rinnalla. Suuresta positiivisten vastaanottojen määrästä huolimatta albumi ei menestynyt odotetusti musiikkilistoilla, johon vaikutti erityisesti se että albumi julkaistiin vain valituissa valtioissa. Albumilta julkaistiin yhteensä yhdeksän singleä, jotka ovat ”Caliente”, ”Crazy Sexy Wild/Tu şi eu”, ”INNdiA”, ”J'Adore”, ”More than Friends”, ”Dame tu Amor”, ”Spre Mare”, ”Be My Lover” ja ”In Your Eyes”. Albumin singleistä ”Tu şi eu” menestyi parhaiten, sijoittuen Romanian singlelistan 5. sijalle.


title: Mervyn Luckwell

text: Mervyn Luckwell (s. 29. marraskuuta 1984) on brittiläinen keihäänheittäjä. Hänen ennätyksensä on vuonna 2011 Wrexhamissa heitetty 83.52. Luckwell edusti maataan ainoana brittiläisenä mieskeihäänheittäjänä kesäolympialaisissa 2012 Lontoossa. Hän oli karsinnan 35. tuloksella 74.09 eikä selviytynyt loppukilpailuun. Luckwell oli mukana myös 2009 MM-kisoissa Berliinissä, mutta jäi sielläkin karsintaan. Luckwell on 192 senttimetriä pitkä, painaa 108 kilogrammaa ja edustaa Milton Keynesiä.


title: Linnunkaalit

text: Linnunkaalit ("Lapsana") on asterikasvien heimoon kuuluva kasvisuku. Sukuun kuuluu maailmanlaajuisesti 1–9 lajia. Suvun lajimäärä vaihtelee eri lähteissä.


title: Halvat Huvit

text: Halvat Huvit, aluksi Cheap Thrills, oli vuosina 1970–1977 toiminut galleria Helsingissä Huvilakadulla. Gallerian perusti Elonkorjaajat-taiteilijaryhmä. Galleria syntyi tilaan, joka syntyi 1970-luvun ilmastossa, jossa vallalla oli poliittinen taide. Galleria oli kokeileva ja "kevyellä vaihteella toimiva".


title: Halvat Huvit

text: Erilaisista paineista vapaassa galleriassa esitettiin maalausten lisäksi performanssia, sarjakuvia, installaatioita ja valokuvia. Erikoisia näyttelyitä olivat 400 postikortin kokoelma ja taiteilljoiden leimasimia sisältänyt kokoelma sekä kansainvälistä postitaidetta esitellyt "A Head Museum of 80ies", joka oli myöhemmin esillä Tukholmassa Moderna Museetissa. Suomalaisten taiteilijoiden lisäksi mukana oli heti alun pitäen ulkomaisia taiteilijoita.


title: Halvat Huvit

text: Galleria järjesti 75 näyttelyä mutta kaatui rahapulaan. Tilan omisti Mikkolan perhe, ja Halpojen Huvien jälkeen sinne tuli Uuden Ajan Auran toimitus.


title: Summer Days EP

text: Summer Days on romanialaisartisti Innan ensimmäinen EP, joka julkaistiin 22. syyskuuta 2014.


title: Ole Worm

text: Ole Worm (myös:"Olaus Wormius"), s. 13. toukokuuta 1588, k. 31. elokuuta 1654, oli tanskalainen lääkäri.


title: Ole Worm

text: Wormin isä Willum Worm oli Århusin pormestari. Worm rikastui perittyään isänsä omaisuuden. Peruskoulun käytyään hän opiskeli Marburgin yliopistossa sekä suoritti lääketieteen tohtorin arvonimen Baselin yliopistossa. Myöhemmin hänestä tuli myös maisteri Kööpenhaminan yliopistossa.


title: Ole Worm

text: Hän jatkoi akateemista uraansa Kööpenhaminassa, jossa hän opetti latinaa, kreikkaa, fysiikkaa ja lääketiedettä. Hän oli Tanskan kuningas Kristian IV:n henkilökohtainen lääkäri.


title: Ole Worm

text:
Wormilla oli laaja yleissivistys ja hän oli merkittävä sekä lääkärinä että yliopiston opettajana. Lääketieteessä hän toi uutta valoa embryologiaan ja oli myös aikanaan merkittävä muinaistieteilijä.
Hän oli aikansa johtavia riimukirjoitusten asiantuntijoita.
Hän ei kuitenkaan tuntenut riittävästi muinaisnorjaa voidakseen tehdä täysin paikkansa pitäviä tulkintoja. Silti häntä pidetään tanskalaisen muinaistutkimuksen tärkeänä uranuurtajana.


title: Lomman kirkko

text: Lomman kirkko () on Ruotsissa Lomman kunnan keskustaajama Lommassa sijaitseva kirkkorakennus. Arkkitehti H. A. Nielsenin tekemät suunnitelmat uutta kirkkoa varten hyväksyttiin helmikuussa 1870 ja rakennustöitä tehtiin vuonna 1872. Piispa Wilhelm Flensburg vihki kirkon käyttöön 6. heinäkuuta 1873.


title: Lomman kirkko

text: Alttari on tehty vuoden 1935 restauroinnin yhteydessä ja se on rekonstruktio vanhimman kirkon alttarista. Nykyiset urut ovat A. Mårtenssons Orgelfabrik AB:n tekemät 21-äänikertaiset vuodelta 1957.


title: Leanid Kovel

text: Leanid Leanidavitš Kovel (, ; s. 29. heinäkuuta 1986 Smorgon, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Valko-Venäjän korkein liigassa pelaavaa Minsk ja on pelipaikaltaan hyökkääjäpelaaja.


title: Montblanc

text: Montblanc International GmbH on saksalainen korkean luokan kirjoitusvälineiden, kellojen, korujen ja nahkatavaroiden valmistaja, jonka tunnusmerkkinä on valkoinen tähti.


title: Montblanc

text: Yrityksen perustivat Claus-Johannes Voss, Alfred Nehemias ja August Eberstein Hampurissa vuonna 1906. Yritys valmisti korkealuokkaisia kyniä ja julkaisi 1910 Montblanc-kynän, josta yritys myöhemmin otti nimensä. Vuonna 1924 yritys otti Meisterstück-nimen käyttöönsä korkealuokkaisimmissa kynissään, ja nimeä käytetään vieläkin Montblancin kalleimmista kynämalleista. Vuodesta 1977 eteenpäin yritys alkoi laajentaa kynistä muihin luksustuotteisiin ja vuonna 1997 aloitti luksuskellojen valmistuksen.


title: Montblanc

text: Nykyisin Montblanc on osa Richemontia.


title: Tupaija

text: Tupaija ("Tupaia glis") on tupaijoiden sukuun kuuluva laji. Häntä on oravamaisen tuuhea. Myös turkki on tuuhea ja sen väri on yläpuolella tumman ruskea ja alapuolelta oranssinpunertava. Tupaijaa tavataan Kaakkois-Aasiassa ja sitä esiintyy metsissä. Yksilö tulee sukukypsäksi kolmen kuukauden iässä. Paritteluaika on helmikuulta kesäkuulle. Tupaija tekee lehdillä alustetun pesän ja tekijänä on yleensä koiras. Pesä sijaitsee esimerkiksi puun kolossa. Naaraan tiineys kestää 40–52 vuorokautta. Poikasia syntyy kerrallaan yhdestä kolmeen. Eläin on kaikkiruokainen ja syö enimmäkseen niveljalkaisia, lehtiä, siemeniä ja hedelmiä.


title: Viron europarlamenttivaalit 2014

text: Vuoden 2014 europarlamenttivaalit järjestettiin Virossa 25. toukokuuta 2014. Edustajien määrä (6) pysyi samana kuin edellisellä parlamenttikaudella.


title: Viron europarlamenttivaalit 2014

text: Euroopan parlamenttiin valitut ehdokkaat äänimäärän mukaan:


title: Eric Robinson

text: Eric Robinson (13. joulukuuta 1908 - 24. heinäkuuta 1974) oli brittiläinen BBC:n kapellimestari. Hän toimi Eurovision laulukilpailun kapellimestarina vuosina 1960 ja 1963, sekä johti Ison Britannian kappaleet kilpailussa vuosina 1957, 1959, 1963 ja 1965. Vuonna 1960 hän toimi myös Luxemburgin sekä 1963 Luxemburgin, Sveitsin ja Alankomaiden kapellimestarina.


title: Robert Björkenheim

text: Lars Magnus Robert Björkenheim (28. elokuuta 1835 Eurajoki – 30. tammikuuta 1878 Helsinki) oli suomalainen kartanonomistaja ja ruukinpatruuna. Vuojoen kartanossa syntynyt Björkenheim perusti Kaukaan lankarullatehtaan, josta myöhemmin kehittyi metsäteollisuusyhtiö Kaukas Oy.


title: Robert Björkenheim

text: Björkenheim kuului ruotsalaiseen Björkmanin teollisuussukuun, joka oli 1700-luvun lopulla ostanut Suomesta Fiskarsin ruukin sekä viisi muuta länsirannikolla sijainnutta ruukkia. Hänen isänsä oli Lars Magnus Björkman (1793–1869), jonka Venäjän keisari Nikolai I aateloi 1834 nimellä Björkenheim.


title: Robert Björkenheim

text: Robert Björkenheim peri isältään 1856 Kellokosken kartanon ja ruukin, jotka Lars Magnus Björkman oli ostanut 1837. Hän kasvatti kartanon viljelysalan kuusinkertaiseksi, aloitti peltojen ojitukset ja vuoroviljelyn sekä alkoi käyttää myös väkilannoitteita pelloilla. Vuoroviljelyn ansiosta heinäntuotanto lisääntyi ja kartanon ayrshire-karjaa voitiin lisätä. Kartanoon perustettiin myös meijeri sekä karjanhoito-, hevoshoito- ja meijerikoulu. Björkenheim itse valmistui agronomiksi Ruotsin Ultunan maanviljelysopistosta 1863.


title: Robert Björkenheim

text: Björkenheim myi Kellokosken ruukin tuotantorajoitusten takia Axel Wilhelm Wahrenille vuonna 1865. Hän perusti sitten 1873 Kellokoskelle "Mariefors Bränneri Ab":n viinanpolttimon ja samana vuonna läheiseen Kaukasten kylään lankarullatehtaan. Kellokoskella toimi myös Björkenheimin perustama "Mariefors Ångsågs Ab":n höyrysaha 1872–1877, mutta sahan toiminta päättyi kun sitä varten varatut metsät oli kaadettu. Björkenheim oli perustamassa Tuusulaan säästöpankkia 1875 ja hän järjesti kaksi kertaa maatalousnäyttelyn Kellokosken kartanossa. Björkenheim perusti Kellokoskelle myös kansakoulun, jossa annettiin opetusta ruotsin ja suomen kielellä.


title: Robert Björkenheim

text: Björkenheim oli mukana säätyvaltiopäivillä aateliston edustajana vuodesta 1863 alkaen ja kuului vapaamielisiin liberaaleihin.


title: Robert Björkenheim

text: Robert Björkenheim kuoli tapaturmaisesti tammikuussa 1878 43-vuotiaana pudottuaan junasta Helsinkiin tullessaan. Hänen leskensä ei kyennyt pitämään velkaista kartanoa ja se jouduttiin myymään 1882.


title: Robert Björkenheim

text: Robert Björkenheim oli naimisissa Augusta Johanna von Kothenin (1845–1882) kanssa. Heillä oli kahdeksan lasta, joihin kuuluivat Kaukas Oy:n ja Kymin Oy:n johtajana toiminut kauppaneuvos Gösta Björkenheim, Kaukaan tehtaan teknisenä johtajana työskennellyt insinööri Bengt Magnus Robert Björkenheim ja diakonissa Hia Björkenheim.


title: Metinvest

text: Metinvest (, ) on ukrainalainen, holdingyhtiömuotoinen hiilikaivos- ja terästeollisuuskonserni. Forbes listasi sen vuonna 2012 liikevaihdoltaan Ukrainan suurimmaksi yritykseksi. Yrityksen pääomistaja on oligarkki Rinat Ah’metov yhtiönsä System Capital Managementin välityksellä.


title: Metinvest

text: Yhtiö on perustettu vuonna 2006. Sen kotipaikka on Donetsk, mutta teollisuuskonsernilla on hiili- tai rautamalmikaivoksia tai terästehtaita useilla paikkakunnilla niin Ukrainassa kuin Länsi-Euroopassa ja Pohjois-Amerikassakin.


The Raven That Refused to Sing (And Other Stories) on brittiläisen muusikon Steven Wilsonin kolmas studioalbumi, joka julkaistiin Kscope-levy-yhtiön kautta 25. helmikuuta 2013. Alan Parsons, joka on tunnettu etenkin osuudestaan Pink Floydin "The Dark Side of the Moon" -levyllä, vastasi albumin äänisuunnittelusta. Albumi sisältää edeltäjäänsä Grace for Drowningia nähden enemmän jazz-elementtejä ja esimerkiksi hammond-urut sekä huilu ovat huomattavassa roolissa. Temaattisesti albumi on kokoelma kauhuromanttisia kummitustarinoita.


title: The Raven That Refused to Sing (And Other Stories)

text: Levystä on myös julkaistu neljän levyn erikoispainos, joka sisältää 128-sivuisen kovakantisen kirjan sisältäen kappaleiden sanoituksia ja taidetta Hajo Muellerin kuvittamana. Kaikkiaan albumi on saatavilla tuplavinyylinä, CD- ja Blu-ray -versiona.